qundao/data-zh-poetry huggingface dataset:
直�总督杨廷璋奏报麦收分数诗以志事
作者：弘历
朝代：清
体裁：古风

方伯报麦收，约计七分书。是疑为慰耳，其语诚信乎。细观具清单，各府原分胪。歉者五六分，丰者八分馀。截长补短间，七分允非虚。通省固合算，一县斯向隅。远丰而近歉，其咎益恧吾。无已效惠王，移粟为早图。
直�总督梁肯堂奏乘时买补仓谷以资储备既纾伤农之叹复资遇歉之绸然非逢稔岁岂易得哉诗以志事益切惕乾
作者：弘历
朝代：清
体裁：五言律诗

常平始寿昌，春借逮秋偿。本是爱民计，或成蠹吏方。食防因咽废，备合遇丰藏。调理洵精当，希闻特志章。
直�总督梁肯堂奏南三府得透雨及夏田普种情形诗以志慰
作者：弘历
朝代：清
体裁：七言律诗

京畿膏雨夏田芃，三府惟南缱念中。忽报亲临顺广大，普沾甘泽渥优同。幸看高种兼耕下，不啻逭荒可冀丰。稽首半年愁未负，益深兢业戒骄衷。
直�总督梁肯堂奏得雨四寸诗以志事
作者：弘历
朝代：清
体裁：七言律诗

诣潭虔祷蒙昭佑，命子叩天并谢神。间一间三虽两得，寸馀寸未欠优臻。保阳兹报八指渥，食旰益增切望谆。忧近慰遥近为急，语无伦次愧滋频。
直�总督梁肯堂奏报二麦收成分数九分有馀诗以志庆
作者：弘历
朝代：清
体裁：七言律诗

昨年收麦不堪书，今岁九分幸有馀。泽润辅三地惟广，时旸逮四月之初。高冈低壤胥芃若，实结穗长总栗如。更幸黍禾遍以种，持盈戒满惕增予。
直�总督梁肯堂奏报二麦约收八分诗以志事
作者：弘历
朝代：清
体裁：七言律诗

约报中丰尚可期，幸兹未得雨前时。扬花结实当增饱，高黍低禾自益滋。望久逢沾寸心慰，拔迟待长老农知。两愁消一惟增惕，不敢言欣更励寅。
直�总督梁肯堂奏报保定河间等府普得透雨及一切煮粥办赈情形诗以志慰
作者：弘历
朝代：清
体裁：七言律诗

迤南数府旱灾定，谕往巡民疾苦情。保定河间报沾透，大名顺德勘旋行。粥赒籽借随时便，苏藁催新望岁成。调幕无能敢忽赈，惭为慰意更怦怦。
直�总督梁肯堂奏报各属麦收八分诗以志事
作者：弘历
朝代：清
体裁：七言绝句

渥泽三春夏泽歉，秀资结实望霖优。满期上稔今下稔，是孰过乎过我由。
直�总督梁肯堂奏报得雨诗以志事
作者：弘历
朝代：清
体裁：七言律诗

迎銮舟次过津南，遇雨因之驰䮉骖。却与水途同日廿，幸其霔垄寸逾三。即兹遣请神祠处，亦沐霈膏沃野覃。奏牍展观艰措语，一为慰矣一增惭。
直�总督梁肯堂奏报得雨诗以志慰
作者：弘历
朝代：清
体裁：古风

途中遇雨同天津，京里沾膏合保定。前后分寸虽略殊，总是天恩利农政。迩日南行麦益佳，微嫌风燥尘岔竞。逮欲得之恐失之，行春衍庆那解怲。何当盈尺霈优泽，南北兴锄惬万姓。
直�总督梁肯堂奏报普得透雨诗以志慰
作者：弘历
朝代：清
体裁：五言律诗

六月是间雨，蹙眉每惧多。谁知南郡县，方喜渥霶�。泽及圃场菜，穫增早晚禾。更称河顺轨，额手庆如何。
直�总督梁肯堂奏报秋禾收成八分有馀诗以志事
作者：弘历
朝代：清
体裁：七言律诗

本拟今年去岁如，月初不料潦侵诸。急教决口勤修筑，更命低田慎恤除。兹幸高原秋穫报，仍称中稔八分馀。截长补短例应是，灾处向隅尤切予。
直�总督梁肯堂奏报秋禾收成八分诗以志事
作者：弘历
朝代：清
体裁：七言律诗

秋成奏实系农功，合省例当计以通。顺广雨迟因致歉，北南时若可称丰。益廑两府艰应恤，总逮八分稔尚中。幸近忘遥夙为戒，先忧后乐永殷衷。
直�总督梁肯堂奏报秋禾收成八分诗以志慰
作者：弘历
朝代：清
体裁：七言律诗

收麦今年原上稔，无如六七月希膏。山庄左近暵尤甚，口北塞田望为劳。两番渥滋苏晚稼，八分中稔报诸曹。昊恩厚宥六旬满，感惕难为意掞豪。
直�总督梁肯堂奏报秋禾约收十分诗以志慰
作者：弘历
朝代：清
体裁：七言律诗

约收摺报继题达，各省农功例按全。讶看秋禾十分穫，疑心岁事几曾然。发苗结穗资茂实，今稔昨灾改惠鲜。曰允慰乎允惕耳，自惟何以答皇乾。
直�总督梁肯堂奏报麦收九分馀山东巡抚吉庆奏报麦收八分诗以志慰
作者：弘历
朝代：清
体裁：七言律诗

齐地较遥直�近，发章前后到来同。幸登九数畿惟北，亦逮八分山以东。二省昨年间遭歉，一时蒙泽普资穷。手加额览同民庆，庆感益增怵惕衷。
直�总督梁肯堂奏无须减价平粜诗以志事
作者：弘历
朝代：清
体裁：七言律诗

灾区米价恐难平，驰谕筹当减粜行。却奏麦收民食裕，更兼雨足大田耕。因称渥泽实深慰，即问低洼或致盈。无刻弗关农务切，那能避暑独怡情。
直�总督梁肯堂奏缺雨情形诗以志过
作者：弘历
朝代：清
体裁：七言律诗

去年此际雨愁过，今岁翻愁旱奈何。塞北似兹暵绝少，畿南亦觉泽无多。较斯胜以春膏被，设更延将秋稔蹉。赦过蠲租虽小补，惭惟六幕失调和。
直�总督梁肯堂奏麦收八分诗以志慰·其一
作者：弘历
朝代：清
体裁：七言绝句

约收麦熟八分报，犹是未沾甘雨曾。廿一渥膏应普被，灌浆结实穫当增。
直�总督梁肯堂奏麦收八分诗以志慰·其二
作者：弘历
朝代：清
体裁：七言绝句

已是八分不敢期，幸因优泽暮春滋。夏初仍复切忧望，忧望未孤慰益寅。
直�总督梁肯堂山东巡抚吉庆各报得雪诗以志事
作者：弘历
朝代：清
体裁：七言律诗

畿南山左各誊章，为泽纵微究始祥。偏县州虽非普省，寸三二亦利农场。昨冬可恃深盈尺，半月已教望以长。迩日每阴旋开霁，恐如去岁惕无遑。
直�总督梁肯堂山东巡抚吉庆河南巡抚穆和蔺各报得雪诗以志慰
作者：弘历
朝代：清
体裁：七言律诗

入冬盼雪月馀愁，岂料天恩霈渥优。积地诚看过六寸，督畿继报被诸州。五朝山左佳音递，同日河南时泽酬。秦晋虽均称获雪，较兹小为望凝眸。
直�总督梁肯堂山东巡抚惠龄山西巡抚冯光熊河南巡抚穆和蔺陕西巡抚秦承恩各报得雪诗以志慰
作者：弘历
朝代：清
体裁：七言律诗

孟冬微雪仲冬稠，直省自兹各递邮。齐左晋西胥被泽，豫南秦右较犹优。大都前后虽殊日，已是浅深普润畴。江北率沾谢天眷，江南佳信望凝眸。
直�总督梁肯堂山东巡抚玉德河南巡抚景安各报得雪诗以志慰
作者：弘历
朝代：清
体裁：七言律诗

躗言盈尺实言八，冬孟京畿亶鲜逢。南北东西胥次报，四三五六各沾浓。齐郊左右欣膏及，豫省后前称泽封。祥兆开年归政始，自询何以戴恩重。
直�总督梁肯堂山东巡抚福宁山西巡抚蒋兆奎各报秋禾约收分数诗以志事
作者：弘历
朝代：清
体裁：古风

南方今岁佳，北省间受涝。省收以总计，补短截长较。豫疆仍八分，中稔幸已告。山左及山右，今朝奏齐到。左则庆九分，右更有馀造。惟直�可怜，袛七分馀报。胥以稔抵歉，究属不同调。岂可置向隅，优恤频申诰。慰稔欣或忘，怜歉心常悼。斯总吾之过，责已愧增懊。赈恤不遗力，疏消仍督诏。涸地弗误耕，麦秋继为要。
直�总督梁肯堂山西巡抚蒋兆奎各报雪泽诗以志事
作者：弘历
朝代：清
体裁：五言律诗

保定果盼泽，太原诚被恩。慰输胜其望，念切更何言。雪渥仍希继，树培馀护根。拈吟吁重霈，昊贶佑黎元。
直�总督梁肯堂报天津府得透雨情形诗以志慰
作者：弘历
朝代：清
体裁：五言律诗

德州知雨透，接壤忆天津。兹报沾优渥，仍查其近邻。旧秧幸苏长，晚种更催畇。曰慰那易慰，捷音刻望频。
直�总督梁肯堂报得透雨诗以志慰
作者：弘历
朝代：清
体裁：七言律诗

三寸春膏已堪慰，保阳深透讶希蒙。报齐各属俟继奏，沾六迤西信早通。南府灾黎庶有救，东疆缓赋惠无穷。谕教絜矩毋靳泽，闻一知十或可同。
直�总督梁肯堂报雨诗以志愧
作者：弘历
朝代：清
体裁：七言律诗

正值心殷望泽时，督臣驿递获甘驰。长河伏汛安澜庆，绿野浓膏四寸滋。王土那分彼此界，民天益切旰宵孜。披章把笔艰成句，欣以为惭祇自知。
直�总督梁肯堂报雨诗以志闷
作者：弘历
朝代：清
体裁：七言绝句

缱念南畿泽逮无，越朝方伯奏章胪。虽沾各属一二寸，不慰翻增嗟以吁。
直�总督梁肯堂报雪诗以志事
作者：弘历
朝代：清
体裁：七言律诗

望雪入春忽过冬，报来保定六霙逢。早知盼泽同中外，岂料沾恩殊瘠浓。兹值晴和称应节，彼叨鬖洒庆宜农。宜农应节权轻重，欣彼惭兹愁更重。
直�总督梁肯堂报雪诗以志慰
作者：弘历
朝代：清
体裁：七言律诗

翼朝保府递佳音，时玉欣瞻沃壤深。东则天津西正定，右惟五寸左称寻。润郊种麦实增广，明岁登秋或可谌。幸矣仍兼惧而已，满招谦受早铭心。
直�总督梁肯堂按察使阿精阿各报雨诗以志慰
作者：弘历
朝代：清
体裁：七言绝句

涿州六寸保阳五，京县迤南似遍沾。未识豫齐泽何若，早教驰问递邮签。
直�总督梁肯堂河南巡抚景安山东巡抚玉德山西巡抚蒋兆奎陜西巡抚秦承恩各报得透雨及大田长发情形诗以志慰
作者：弘历
朝代：清
体裁：七言律诗

北省今年旸雨若，天中收麦八分奇。春三夏四泽虽异，始北继南膏普滋。既阅左齐全属透，即欣右晋合疆时。陜佳甘逊慰兼惜，隅向特廑命赈施。
直�总督梁肯堂等报雨诗以志事
作者：弘历
朝代：清
体裁：七言律诗

隔日沾膏报南北，西称均被却遗东。但惟三面惜阙四，更愧边赢偏逊中。历久固深感天泽，虽微亦实利农工。不无慰乃仍生盼，怵惕萦怀难措衷。
直�总督胡季堂河南巡抚倭什布同奏报秋收九分有馀诗以志慰
作者：弘历
朝代：清
体裁：七言律诗

心殷惟是雨旸若，今岁堪称泽普甘。古塞亲瞻内与外，大河遍及北还南。即欣有雨高下润，不致过霖沮洳耽。两省慰称九分稔，愁仍胜慰盼功覃。
直�总督袁守侗奏保定得雨诗以志慰
作者：弘历
朝代：清
体裁：五言律诗

廿四此微雨，谁知霈迤南。今朝督臣报，春泽保阳覃。四寸优膏被，二麰生意含。风前披奏牍，即慰以为惭。
直�总督袁守侗奏报各属得雨诗以志慰
作者：弘历
朝代：清
体裁：七言律诗

豫齐因近报得雨，即冀京畿想亦同。果奏季春十一二，均沾各属亩南东。秋麰正沃穗结实，早谷兼滋苗吐芃。并虑趁耕有贫乏，嘉其借种劝农功。
直�总督袁守侗奏报得雨诗以志慰
作者：弘历
朝代：清
体裁：七言律诗

京师报泽廑畿辅，适以差人信到迟。日合大都寸同被，雨零少异雪兼施。春秋麦并拔苗蔚，粟谷种皆播陇滋。手额为民慰以冀，逮收成虑正长时。
直�总督郑大进奏报省南得雨诗以志事
作者：弘历
朝代：清
体裁：七言律诗

冬底春初雪既渥，迩来晴久热风兼。虽看麦茁青而绿，亟望雨滋膏以渐。却报畿南月过朔，同欣数寸泽蒙沾。田盘游罢饶何事，愁在瞻云眉两尖。
直�按察使达尔吉善奏报保定得雨六韵
作者：弘历
朝代：清
体裁：五言排律

方伯适扈跸，臬司留省城。奏称三寸雨，真慰一心萦。迤北膏微逊，当春盼益诚。明知土犹润，业已黍新耕。于泽宁辞足，继沾始惬情。豫郊乃亟待，卜度缱怀并。
直�按察使达尔吉善奏报保定得雨诗以志慰
作者：弘历
朝代：清
体裁：五言律诗

田盘逢渥雨，遂以盼畿南。却后三朝报，亦称四寸覃。春麰卜熟庆，夏黍起耕堪。农况应知好，明当返跸探。
相马歌赐来保
作者：弘历
朝代：清
体裁：古风

伯乐善相马，车下老骥出。今岂无其人，来保称第一。曩时有黄海，亲授相马术。谓不相其皮，亦莫称其力。心端德自优，万中无一失。天闲云锦群，一顾靡不�。为余辨骊黄，六飞恊安吉。此术固云美，相人亦可则。况兹居八柱，亮采汝所职。勉此空冀心，佐予敷九德。
相马歌赐来保
作者：弘历
朝代：清

伯乐善相马，车下老骥出。今岂无其人，来保称第一。曩时有黄海，国朝善相马者。亲授相马术。谓不相其皮，亦莫称其力。心端德自优，万中无一失。天闲云锦群，一顾靡不悉。为余辨骊黄，六飞协安吉。此术固云美，相人亦可则。况兹居八柱，亮采汝所职。勉此空冀心，佐予敷九德。
盼信
作者：弘历
朝代：清
体裁：古风

盼信已过期，惕思非善事。寝食正不宁，五百里奏至。事又败垂成，西坝兹复溃。措手众乏策，相与自请罪。罪之我何忍，责己益增愧。然无坐视理，上游命寻计。琴瑟之弗调，更张有古议。君臣相慰筹，天怜或宥赐。南顾驰忧心，成吟托五字。
省刑
作者：弘历
朝代：清
体裁：古风

向于春夏间，望雨每省刑。今岁沐天贶，时若报十成。而何迩日来，异歊暑气蒸。祈霖解烦嚣，求云率朗晴。展转乏良方，或予志满盈。庶狱命清理，冀可纾人情。恩欲自近始，弗待具文呈。五字不成章，一心惕屏营。庶几霈霶�，和众万事亨。
省刑叠去岁癸丑韵
作者：弘历
朝代：清
体裁：古风

大暑去酷吏，请雨宽轻刑。酷吏今实无，虚名未可成。轻刑则恒有，宽或解郁蒸。方称阵雨澍，近复连逢晴。昔幸聚万家，兹数倍以盈。清狱例昨岁，庶几和众情。推行命司寇，此地畺吏呈。赓韵益自惭，五字连岁营。油云望西南，霈甘普赐亨。
眉月
作者：弘历
朝代：清
体裁：七言律诗

西宇哉生露浅痕，似羞夕照盼黄昏。颦来西子刚馀半，画出张郎不可扪。窥镜暂低光有晕，学山欲就影犹存。黄姑屈指银河畔，曼睩凝愁正断魂。
眉月轩
作者：弘历
朝代：清
体裁：七言绝句

临水疏轩曲若眉，人犹未当月犹之。那更法善资神术，即看当前七宝池。
看城赐食有作用前巴颜和乐行围即事韵
作者：弘历
朝代：清
体裁：七言律诗

停跸看城晓日红，赐餐初弗论卑崇。随均藩部愿都惬，果普羽林腹不空。家野淹寒羊与鹿，酸咸调剂雁和鸿。好行小惠漫生议，养圣大烹意或同。
看画廊
作者：弘历
朝代：清
体裁：七言绝句

于中视外看如画，在外窥中画样看。彼此纷然定谁是，南华齐物示心安。
看画廊
作者：弘历
朝代：清
体裁：七言绝句

四季风光致不同，步廊看觉画难工。假如廊外延观者，又道人行此画中。
看画廊
作者：弘历
朝代：清
体裁：七言绝句

回廊宛转倚崎岖，画意随时触目输。檐拂松篁屏贴胜，今来看是岁朝图。
看画廊
作者：弘历
朝代：清
体裁：七言绝句

回廊曼转碧栏扶，云敛长空镜水铺。便拟宣传画博士，霁天粉本快成图。
看画廊
作者：弘历
朝代：清
体裁：七言绝句

回廊诘曲称看画，看者原为画里人。步步景移朗朗照，故知倪范鲜精神。
看画廊
作者：弘历
朝代：清
体裁：五言律诗

山才向芳际，水始欲波时。柳带黄犹浅，芜茵绿尚疑。行行目因远，望望意方迟。试问丹青者，将何设色为。
看画廊
作者：弘历
朝代：清
体裁：古风

廊已入画格，乃复称看画。此亦具精义，有似须弥芥。彼此互相纳，一理贯内外。天地不言工，倪黄底论派。
看画廊
作者：弘历
朝代：清
体裁：七言律诗

曲折飞廊琼岛阴，屋包窅洞锁嵚崟。境疑开士规浮玉，画即将军绘粉金。春鸟有言率和乐，上林无树不森沈。景殊四季方八面，得得行看款款吟。
看画廊
作者：弘历
朝代：清
体裁：七言绝句

绿树红荷又一时，爽风不断镜中吹。恰如春夏秋冬画，幅幅临窗对景披。
看画廊
作者：弘历
朝代：清
体裁：古风

虚廊栖岝崿，已讶画坐同。壁却不张画，以待烟云供。笔写有实象，意会无定容。四时随所遇，六法嗤未工。寄言学绘者，于斯悟真宗。
看画廊
作者：弘历
朝代：清
体裁：五言律诗

长廊时屧步，活画每迎人。那论黄和范，雅宜秋复春。五言拈气韵，六法失精神。寄语丹青客，于斯可问津。
看画廊
作者：弘历
朝代：清
体裁：五言律诗

高下假山上，廊腰缦转循。底须藉金碧，惟是足精神。花鸟四时绘，峰峦六法皴。人皆解看画，画可解看人。
看画廊口号
作者：弘历
朝代：清
体裁：七言绝句

佳处真延视听娱，蜃窗揽景坐斯须。亦无丝竹非觞咏，漫认兰亭修禊图。
看画廊口号
作者：弘历
朝代：清
体裁：七言绝句

山廊高下步岖嵚，突兀乔柯叶未森。今日展看是谁画，李成一幅小寒林。
看画廊口号
作者：弘历
朝代：清
体裁：七言绝句

散步山廊曲且盘，四邻佳趣展图观。可知彼岸望斯者，也有人将作画看。
真定行宫即景
作者：弘历
朝代：清
体裁：七言律诗

升中展义六龙还，小息征尘驻此间。幽室数楹聊不俗，清机片晌恰宜閒。漫拈柏子参真谛，尚有黄花破笑颜。我寄崇情在古月，历恒沙劫照常山。
真定行宫晚坐
作者：弘历
朝代：清
体裁：五言律诗

别馆花宫侧，轩斋阅岁年。晚芳生意趣，古干静因缘。新月才堪对，清宵剧可怜。朦胧香阁影，空色悟初禅。
真定行宫晚坐叠旧韵
作者：弘历
朝代：清
体裁：五言律诗

小坐复今夕，閒情忆向年。劝餐非昔侣，举案是新缘。燕迹仍伊旧，潘怀祗自怜。金容参咫尺，未得了明禅。
真定隆兴寺叠旧作韵
作者：弘历
朝代：清
体裁：古风

董子有言尊所闻，佛家者流称世尊。尽有儒名而墨行，不徒守说惟空门。昌黎辟异友文畅，相从坡印如龙云。高人游戏无不可，岂其迷彼因果轮。时维九月复九日，三秋令节悬晴旻。言巡嵩岳此驻节，观者如堵纷纭纭。佛香雁阁一纵眺，烟低近远村庄分。恒阳尚幸薄有穫，茅檐鲜叹生不辰。按辔频经问民瘼，霁色底用严如神。行宫西侧近数武，从容略憩閒斋身。便进大吏数畴咨，民安物阜休云云。今秋西成究逊昔，讵乏釜鱼及甑尘。芊芊陇麦明岁食，护惜早饬羽林军。冬寒窘迫恐应甚，数事时廑予思存。登高揽胜聊循例，闾阎疾苦忧怀真。大端我示推行尔，及尔有司详讨论。散金莫惜库所积，散粟莫吝仓之陈。不须救度资佛力，但能绥恤民如春。
真定隆兴寺礼大佛
作者：弘历
朝代：清
体裁：古风

真定大佛夙所闻，调御丈夫天人尊。礼遍文殊不见法，便道因之一入门。权城南望亘埤堄，香阁遥见高横云。龙腾故苑寻霸业，狮吼初地礼法轮。缭垣拓落据垲址，佛楼穹窿切迥旻。曲廊延袤下无地，丰碑插笏何纷纭。岂能一一辨氏代，开皇开宝依稀分。吉祥云里瞻相好，五髻千臂悬星辰。金容满月白毫彩，庄严具足威且神。其高丈六复丈六，有如量顶无边身。我闻虚空泯边际，孰非佛相徒是云。须弥非大芥非小，目迷五色心犹尘。隋创唐修成往迹，墨胎今尚传将军。后周辟异意本吝，铸泉岂复今犹存。宋祖重造称功德，悉擅未识六度真。阇黎荒唐讵宜信，铜出眢井传俗论。佞则不可毁何必，操戈聚颂难具陈。凭栏聊且纵远目，小阳景物方如春。
真容院再题
作者：弘历
朝代：清
体裁：古风

调御威光赫，画工惊以退。至今旃檀像，曰就水中绘。而何彼㬅殊，全体现无晦。安生肖真容，见僾闻如忾。恒此住鹫峰，法雨三千溉。谁能悟同异，欲与论触背。
真容院口号
作者：弘历
朝代：清
体裁：七言绝句

五台寺那屈指数，此院独称容是真。设曰一真馀则幻，天花知必著斯身。
真珠船
作者：弘历
朝代：清
体裁：六言诗

室舫俯弄真珠，云容水态堪娱。欲询困学所得，较来此义何殊。
真赏室
作者：弘历
朝代：清
体裁：七言绝句

天高地下供俯仰，云在水流识止行。真赏个中乐无闷，摐摐岂系色和声。
眺爽楼
作者：弘历
朝代：清
体裁：古风

一夜西北风，万里云散尽。朝来重登楼，迎面爽飔引。出树见墙外，芃芃弥隰畛。额手庆宜旸，屈指西成近。延眺此为佳，藉用慰民隐。
眺穹塔未登
作者：弘历
朝代：清
体裁：古风

南北两峰各峙塔，缀景本肖明圣湖。圣湖北存南早圮，有成象者坏那无。斯即调御第一义，弗登而登非懒吾。此亦一眺彼亦眺，何必拾级方真乎。世人未易知是理，曰诚有此诚有彼。
眺远亭
作者：弘历
朝代：清
体裁：古风

假山搆小亭，选字称眺远。园中山水趣，都呈目前宛。然岂谓是哉，吾意别有缱。四海民之情，万年计之本。是遥信遥乎，一目那穷款。而况指当前，泰山犹蔽眼。斯不宜畅欤，深思识展转。
眺远亭
作者：弘历
朝代：清
体裁：古风

山亭称眺远，不过山庄中。即或山庄外，目力亦有穷。林泉总如绘，禾黍幸称丰。允宜望里慰，谁识怀犹忡。数千里外军，正值擒诸凶。贼首急盼获，安民蒇大功。眺远岂易哉，愿即捷音通。
眺远亭作歌
作者：弘历
朝代：清
体裁：古风

昨朝立秋雨而晴，农谚幸以诚符贞。今日山亭登眺远，益知秋信真分明。紫微之句合在是，碧宇寥泬悬阳晶。万峰近远叠翠润，群披画态与诗情。然而吾意渠祗此，九州万姓方寸呈。目之眺也时有尽，心之眺也时恒萦。祈年绥屡愿其普，安澜正廑晏以清。亭额目览切心虑，惟增乾惕戒满盈。
眺远亭作歌
作者：弘历
朝代：清
体裁：古风

趁爽更复跻崇椒，树叶翻风凉意满。虽然亦眷劳舆人，恰憩山亭颜眺远。眺远讵止玩山林，絜矩之道吾应斟。衣食大欲民可畏，雨旸时若天难谌。况兹金川正有事，遥遥西望常廑意。禁暴安民不易筹，旰宵企待捷音至。
眺远楼
作者：弘历
朝代：清
体裁：七言绝句

临墙此处有重楼，纵目楼头野景收。茅屋林林总总者，安居都为廑深谋。
眺远楼
作者：弘历
朝代：清
体裁：七言绝句

小楼眺远枕墙匡，极目春郊带渺茫。羃䍥烟容低傍晚，却欣名实两相当。
眼镜
作者：弘历
朝代：清
体裁：古风

器有眼镜者，用助目昏备。或以水晶成，或以玻瓈制。玻瓈云害眼，水晶则无弊。水晶贵艰得，玻瓈贱易致。老年所必须，佩察秋毫细。然我厌其为，至今未一试。挥毫抚笺际，原可蝇头字。抑更有进焉，絜矩具精义。赖彼作斯明，斯明已有蔽。敬告后来人，吾言宜深思。
眼镜
作者：弘历
朝代：清
体裁：古风

眼镜有二种，水晶与玻璃。玻璃价实廉，水晶货居奇。水晶虽艰致，用之无害滋。玻璃出冶鍊，薰蒸火气贻。长年目力衰，视物或可资。今率五旬用，何异童佩觿。予古稀有八，依然弗用斯。蝇头虽难工，豆颗恒书之。以小可喻大，常理非奇思。藉已明于他，其道乖君师。
睇佳榭
作者：弘历
朝代：清
体裁：七言绝句

乘暇昆明试泛船，泊来山榭宛湖边。偶然举首吟前句，不觉光阴别四年。
睇佳榭
作者：弘历
朝代：清
体裁：古风

亦知假山弗最高，诸弗高中此高最。敞轩恰复搆其巅，面面湖山都映带。四时游目无不佳，讵以情将以神会。今朝即景更于何，高下良苗生意沛。
睇佳榭
作者：弘历
朝代：清
体裁：七言律诗

假山不迥亦巅崖，敞榭因之小筑斋。以弗频来来畅意，于焉纵眺眺开怀。入风松韵凉延座，过雨堤痕水涨涯。俯睇含胎荷未放，耐看原是此时佳。
睇佳榭
作者：弘历
朝代：清
体裁：古风

六桥一带分湖面，此在西湖湖岸西。敞榭据岸岭之上，不设窗棂聘目宜。花香鸟语时有待，山色湖光望入齐。斯亦佳哉睇如是，奚必艳裔纷配藜。因思于盛存辑意，斯谓见道合天倪。
睇佳榭
作者：弘历
朝代：清
体裁：五言律诗

六桥界湖面，山榭欲临之。冻铺画中亘，冰床镜里披。庭松益偃盖，堤柳未拖丝。细玩睇佳意，应于未鬯时。
睇佳榭
作者：弘历
朝代：清
体裁：五言律诗

冰床渡镜浦，山榭倚云栏。春色虽迟鬯，韶光己耐看。梅情依屋暖，柳体怯堤寒。物物含佳意，佳于律未殚。
睇佳榭
作者：弘历
朝代：清
体裁：七言绝句

冰床碾过冻湖涯，未鬯韶光气已谐。游睇今朝会心处，乃知含蓄以为佳。
睇佳榭
作者：弘历
朝代：清
体裁：七言绝句

四时佳景递无穷，高榭惟凭一览中。今日稻芃将麦秀，绝胜柳绿与花红。
睇佳榭
作者：弘历
朝代：清
体裁：七言绝句

夏半清和如首夏，湖分堤岸做双湖。寄言虚榭聊迟待，荷月来披霞锦图。
睇佳榭
作者：弘历
朝代：清
体裁：五言律诗

山榭俯昆明，溪风拂袖轻。平消九夏暑，低看万霞赪。香气来几席，波光荡梠楹。长堤界湖水，历历六桥横。
睇佳榭
作者：弘历
朝代：清
体裁：五言律诗

山榭水之隈，春光东望开。遥吟都有趣，俯畅总无埃。柳暗花明矣，鸢飞鱼跃哉。回看最佳处，适自个中来。
睇佳榭
作者：弘历
朝代：清
体裁：古风

左近俯昆明，右远挹西山。敞榭睇佳处，以在山水间。今岁乃初至，小坐仍即还。不言孤负佳，榭閒我未閒。
睇佳榭
作者：弘历
朝代：清
体裁：古风

扁舟漾湖来，望此为佳处。及至登斯榭，彼佳成反顾。乃知湖与榭，彼此胥名寓。究其所谓佳，实亦傥然遇。返诚乐莫大，拘墟者弗悟。
睇佳榭
作者：弘历
朝代：清
体裁：五言律诗

敞榭平冈上，纵观具四临。轻舟舣曲岸，步辇陟层岑。朅尔凭虚槛，真堪散素襟。回看湖水潋，何限济川心。
睇佳榭
作者：弘历
朝代：清
体裁：七言绝句

敞轩因迥足游目，下视方方生意皆。蔚绿稻塍不愁水，凭栏今日始知佳。
睇佳榭
作者：弘历
朝代：清
体裁：古风

明湖楫木兰，今岁斯为始。春光纵迟哉，春意兹含矣。岸柳染轻黄，岩林减深紫。好当酝酿初，似胜烂熳靡。忽到睇佳榭，即是望中彼。
睇佳榭
作者：弘历
朝代：清
体裁：古风

维舟复登陆，胜处步辇纡。颇如丁家山，明湖西南隅。岩榭固已佳，纵睇佳又殊。何必忆武林，随时作清娱。
睇佳榭
作者：弘历
朝代：清
体裁：七言绝句

舟中遥指真佳处，坐榭回看湖景佳。何去何来何彼此，镜光影里契无怀。
睇佳榭
作者：弘历
朝代：清
体裁：五言律诗

舟舣水之涯，山椒亦有斋。三春宜骋望，万景正臻佳。画㡧得神展，镜奁入影揩。拈毫便成句，夫岂待安排。
睇佳榭
作者：弘历
朝代：清
体裁：古风

轻舆候山根，扁舟维水裔。磴道殊不迥，几转岩斋至。俯临畅空阔，韶春正明媚。波光与荡漾，天容幻阴霁。适从佳处来，兴复生回睇。
睇佳榭·其一
作者：弘历
朝代：清
体裁：七言绝句

昆明水长祗旬馀，到处鸣榔可泛诸。却又愁多不愁少，人情无定竟奚如。
睇佳榭·其一
作者：弘历
朝代：清
体裁：七言绝句

隔年佳处一探寻，迥榭遥看具四临。轣辘冰床行冻浦，镜中耐可傲山阴。
睇佳榭·其三
作者：弘历
朝代：清
体裁：七言绝句

千重水树入镜鉴，几叠云峰标画图。两两三三船续到，不殊蕉石望明湖。
睇佳榭·其二
作者：弘历
朝代：清
体裁：七言绝句

湖西南角有佳处，岩榭睇佳因以名。波态岚光斯合会，今年问景乃初行。
睇佳榭·其二
作者：弘历
朝代：清
体裁：七言绝句

肩舆候岸陟巅崖，既曰寻佳更睇佳。柳眼梅心方酝酿，春生何处士曹怀。
睇佳榭口号
作者：弘历
朝代：清
体裁：七言绝句

前墀引见慎抡才，务毕昆湖画舫开。到岸舆升睇佳榭，回看笑自个中来。
睇佳榭观荷之作
作者：弘历
朝代：清
体裁：七言绝句

藕花香里漾舟来，山榭登临万锦开。底事低徊看不足，吾因絜矩爱贤材。
睡醒
作者：弘历
朝代：清
体裁：五言律诗

睡醒恰三更，喧闻万马声。潮来势如此，海晏念徒萦。微禹乏良策，伤文多愧情。明当陟尖峤，广益竭吾诚。
睢宁
作者：弘历
朝代：清
体裁：七言绝句

刚幸仪封工合龙，睢宁忽报郭堤冲。陶庄蒙佑心诚慰，自咎慰心或失恭。
督亢咏荆卿事
作者：弘历
朝代：清
体裁：七言绝句

相与白衣祖客途，入长持短往秦都。秦廷岂乏多防备，斯事犹疑半有无。
督亢揽古
作者：弘历
朝代：清
体裁：古风

白衣送荆卿，焉得无声闻。秦岂乏耳目，自败密谋迅。及至图穷处，何不速奏刃。逡巡先伤股，那见神勇奋。行险以徼幸，宣尼有定论。然而马迁书，大都难尽信。
督亢陂揽古
作者：弘历
朝代：清
体裁：七言律诗

督亢广衍旧膏腴，计使荆轲献地图。持短入长奚济事，害成延祸竟亡躯。马迁作史失辞驳，刘向传经具政模。引水开田言则易，推行得当竟谁乎。
瞩岩楼
作者：弘历
朝代：清
体裁：古风

假山阅岁如真山，乔松古柏罗孱颜。溪楼向北开户牖，漾以水态增净娟。乍喜迥座披图画，疑从复岫生云烟。便思作霖润春垄，笑我何能享此閒。
瞩岩楼
作者：弘历
朝代：清
体裁：七言绝句

岩抱溪楼楼瞩岩，层层翠影叠松杉。迥如澹若清晖映，得句因之亦不凡。
瞩岩楼
作者：弘历
朝代：清
体裁：七言绝句

敞座风前谢摇扇，高楼水面朗开窗。翠岩对峙堪延瞩，上下玉簪联一双。
瞩岩楼
作者：弘历
朝代：清
体裁：七言律诗

楼在溪南岩溪北，溪光岩影罨楼窗。岩因有瞩翻成独，溪以无言自解双。不即不离都契妙，是空是色两相降。青莲身祗标清净，根境由人品议摐。
瞩岩楼
作者：弘历
朝代：清
体裁：七言绝句

溪面楼而更瞩岩，岩情溪态会来咸。恰如明圣南屏侧，舟住其间未挂帆。
瞩岩楼
作者：弘历
朝代：清
体裁：七言绝句

跨水书楼更瞩岩，岩情水态绿窗衔。讵惟一晌供游目，兴会于斯正不凡。
瞰碧台
作者：弘历
朝代：清
体裁：七言绝句

一碧平拖万顷澜，岩台瞰意与俱宽。岳阳楼忆仲淹语，臣鉴当同君鉴观。
瞰碧台
作者：弘历
朝代：清
体裁：七言绝句

依迥为轩可号台，湖光俯瞰碧漪开。设如蓦忆淮南子，不负循名是此来。
瞰碧台
作者：弘历
朝代：清
体裁：古风

林树待抽芽，湖冰正含冻。登台一俯瞰，碧色尚未羾。然而融冶意，已觉徐徐贡。流阴诚迅哉，分寸曾无空。碧来弗几时，瞰仍转眼送。
瞰碧台
作者：弘历
朝代：清
体裁：七言绝句

瞰碧名因瞰碧林，千林未锁绿云深。副名景亦来转眼，试看分阴与寸阴。
瞰碧台
作者：弘历
朝代：清
体裁：七言绝句

背平林更面澄湖，好是崇台俯瞰娱。一碧虽然恒入观，其间动静自相殊。
瞰碧堂
作者：弘历
朝代：清
体裁：古风

山阳得亩平，倚巘台因搆。俯临昆明湖，似镜揽襟袖。初来气犹寒，元冰尚铺就。兹看冻已苏，拍岸猗澜绉。光阴不相让，有如白驹骤。寄语为学人，及时勉穷究。
瞻仰颐和殿感成长句
作者：弘历
朝代：清
体裁：七言律诗

洁沼轩庭憩圣慈，今来瞻仰祗添悲。空教扈跸忆前度，谁识承欢叹永辞。神御敢言一再奉，音容如在久长思。寂寥朵殿铜龙锁，挥泪难堪欲去迟。
瞻广惠寺塔
作者：弘历
朝代：清
体裁：古风

忆昔少年时，见塔斯登耳。既非誇步健，亦非畅目视。即今瞻穹窿，未步先懒矣。老少如斯殊，志帅诚孰是。英雄惯欺人，吾率疑乎此。
瞻广惠寺塔
作者：弘历
朝代：清
体裁：古风

辛丑己未登，又逮五年矣。花塔久传名，名自何时始。隋碑唐碣率难徵，沧桑梵宇存犹仍。实以名寄名传实，色空空色孰废兴。八窗面面敞珑玲，瞻之奚异辛巳登。遄飞逸兴促成句，句乃成于最上层。
瞻礼六和塔作
作者：弘历
朝代：清
体裁：古风

六和四度临，两登罢其两。况阅十五岁，七旬年已长。何必学少者，言登斯技痒。然吾别有会，登取一时赏。弗登意无尽，江天原豁朗。岂系百丈高，试以昔题想。初地此坚固，二谛俱融象。三明通净域，四谛罗宝网。五云扶盖耸，六鳌负戴奘。七宝庄严毕，共演舌长广。登乎弗登乎，且咏诗瞻仰。
瞻礼六和塔作
作者：弘历
朝代：清
体裁：七言律诗

宝塔岧峣耸七层，恐妨泥污不须登。镇江历劫安澜庆，凌汉单提向上乘。立久波光如欲彻，望来烟意亦将澄。漫言造极今孤约，兴已轩飞绝顶凭。
瞻礼六和塔作歌
作者：弘历
朝代：清
体裁：古风

出山策马循江干，窣堵遥见青云端。旋到舍骑入塔院，屏营瞻礼心神宽。镇江初建忆北宋，时方一统归提封。讵知九世忽南迁，徒供绍淳游赏用。昔年我实亲曾登，睫眼倏历最上层。江海全势在指顾，兹弗躬临意以凭。漫言见表知其里，由来我亦增年矣。
瞻礼安远庙用庚戌年诗韵
作者：弘历
朝代：清
体裁：五言律诗

塞外诸蒙古，佛尊不敬仙。制宜在因地，平准建多年。初尚怀柔豫，今滋徕叠骈。安全幸归政，肫训永钦然。
瞻礼帝尧祠
作者：弘历
朝代：清
体裁：七言律诗

克明递致协和盛，本末之施总以钦。法典一篇无多语，崇祠万古有瞻今。即兹四月愁旱志，敢负九年乂水心。咨岳岁当八十六，帝吾师也兆先谌。
瞻礼普陀宗乘之庙因题
作者：弘历
朝代：清
体裁：古风

梵语布达拉，震旦谓普陀。南海本中华，西域实仿摹。斯乃肖藏式，搆筑无差讹。土尔扈特来，庆落演梵那。去岁雨致颓，根基未固罗。重砌块石坚，偾事弗深诃。兹临重瞻礼，旧贯仍巍峨。不有败者相，焉睹成者嘉。成败总六如，如是观如何。
瞻礼皇乾殿
作者：弘历
朝代：清
体裁：七言律诗

郊庙规仍胜国遗，百年应事鼎新之。三朝有待非从简，此日无遑敢更迟。经始次当祈谷后，落成恰值预斋时。式瞻轮奂申初敬，志切康年鉴在兹。
瞻礼菩萨顶有作
作者：弘历
朝代：清
体裁：七言律诗

拾级亲登灵鹫峰，和南月相仰真容。云标楼阁丹青焕，雪霁林峦雾霭浓。七日现身传古迹，五年来礼续前踪。传言回跸行营近，风度泠泠隔嶂钟。
瞻谒元灵宫
作者：弘历
朝代：清
体裁：五言律诗

顺治建萧宫，虔心礼昊穹。郁罗百年久，顾諟四朝同。讵为祈已福，惟殷希岁丰。百年都沐贶，惕仰厚微躬。
瞻谒元灵宫有作
作者：弘历
朝代：清
体裁：五言律诗

顺治丁酉建，阅兹百岁深。萧台垂肃肃，古树郁森森。修葺凡几度，继绳本一心。元穹赫灵鉴，对越益增钦。
瞻谒北海神庙敬成长律
作者：弘历
朝代：清
体裁：七言律诗

戊戌重经渤海堧，命脩神庙致诚虔。祈恬澥浪恒福国，永佑桑田默赞天。是日帛香瞻㕉窟，千秋俎豆奠垓埏。钦惟二祖躬开创，早荷帡幪此济川。
瞻谒永定河神祠诗以志事
作者：弘历
朝代：清
体裁：五言排律

茭薪非不属，堤堰聿观成。终鲜一劳策，那辞五夜萦。凭看虽曰慰，追忆尚含惊。旧壑原循轨，新祠已丽牲。连阡麦苗嫩，围墅柳条轻。惭乏安澜术，事神敢弗诚。
知京中晴雨应时诗以志慰
作者：弘历
朝代：清
体裁：五言律诗

近觉雨微勤，京畿虑更廑。置邮命传问，誊疏此遥闻。低潦消原涸，高田润可耘。秋成期尚远，惟惧以为欣。
知时草
作者：弘历
朝代：清
体裁：五言排律

懿此青青草，迢遥贡泰西。知时自眠起，应手作昂低。似菊黄花韡，如棕绿叶萋。讵惟工揣合，殊不解端倪。始谓萐蒲诞，今看灵珀齐。远珍非所宝，异卉亦堪题。
知春亭
作者：弘历
朝代：清
体裁：七言绝句

借问知春何处知，人情物色总熙怡。虚亭却以无言会，一部羲经注毕时。
知春亭
作者：弘历
朝代：清
体裁：七言绝句

四柱于中小立迟，春光欲冶未昌时。空空试向两端叩，抑是人知抑自知。
知春亭
作者：弘历
朝代：清
体裁：七言绝句

璿籥循环运四时，东皇一气百昌怡。春来有象由无象，亭付无知为有知。
知春亭
作者：弘历
朝代：清
体裁：七言绝句

韶春归迨廿馀期，天意人情胥向怡。笑指孤亭善享帚，可知物物实咸知。
知春亭口号
作者：弘历
朝代：清
体裁：七言绝句

匆匆灯节未檐巡，仲夏山容过雨新。欲拟拈毫翻失笑，亭知春我不知春。
知春亭口号
作者：弘历
朝代：清
体裁：七言绝句

春到人间万物知，形形色色总熙怡。一亭安得独享帚，曰即羲经见谓之。
知春亭口号
作者：弘历
朝代：清
体裁：七言绝句

春来万物尽皆知，何独知春四柱兹。仁者谓仁无不可，乐其所乐有如斯。
知春亭口号
作者：弘历
朝代：清
体裁：七言绝句

春来何物不知春，却让虚亭名善循。也为尔时题额好，因思立说总由人。
知春亭口号
作者：弘历
朝代：清
体裁：七言绝句

湖心亭子原依旧，春不期知亭自知。孟氏明言万物备，形形色色一如斯。
知春亭有会
作者：弘历
朝代：清
体裁：古风

春为乾之元，气居四时首。万物无不知，而亭胡享帚。亭固物之一，一实万之母。仁仁与智智，其见随所取。一知即万知，义具系辞有。
知足
作者：弘历
朝代：清
体裁：古风

知足则不辱，知止则不殆。乃可以长久，吾闻诸老子。惟因所愿多，致辱殆亦理。适者历郊坰，农状实称美。麰麦发芃然，禾黍胥种起。堪谓足止乎，秋成尚远矣。吾可用知哉，较量方伊始。迩日每作阴，无风亦弗雨。迁延恐日久，虞旱愁靡已。范九三曰忧，那能去诸己。至于论武功，诚应戒黩侈。酌中而用之，是吾乃所以。
知过堂口号二首一韵·其一
作者：弘历
朝代：清
体裁：七言绝句

知过后曾创作罢，葺前修旧不能无。是为过抑非过也，每坐堂增惭愧吾。
知过堂口号二首一韵·其二
作者：弘历
朝代：清
体裁：七言绝句

有其成那能无坏，无有幻中有幻无。输与书堂弗生见，两章多事笑吟吾。
知鱼矶
作者：弘历
朝代：清
体裁：七言绝句

古树两株水一溪，游鳞潜跃任天倪。底须博辩谁知者，了识蒙庄未物齐。
知鱼矶
作者：弘历
朝代：清
体裁：古风

知鱼矶数惠庄典，知不知早付不知。向每于斯待泛月，亦十一载久罢之。偶抚匡床聊憩坐，迅哉瞬眼过如驰。数年岂无树立事，行云流水何殊其。至于化民与修己，瞠乎茫若吾犹兹。是可愧也是宜惕，慢忆曩景安用为。
知鱼矶
作者：弘历
朝代：清
体裁：五言律诗

石矶临碧沼，即景号知鱼。不拟风生浪，常看月入虚。跃潜随适耳，纲钓总忘诸。恒此开兰舫，塞湖载望舒。
知鱼矶
作者：弘历
朝代：清
体裁：古风

莫道鱼无知，亦有在沼时。莫道鱼无乐，亦有浮而跃。鱼自乐鱼自知耳，知乐否乎辨可已。月在天心风在水，不言之中存至理。
矩亭
作者：弘历
朝代：清
体裁：七言绝句

亭以折旋中得乎，惕焉于是动思吾。居然年亦七十矣，敢曰斯之乃不踰。
矩亭
作者：弘历
朝代：清
体裁：七言绝句

方转回廊接书屋，折旋中处矩无差。即今小德日犹慎，他日从心或可耶。
矩亭口号
作者：弘历
朝代：清
体裁：七言绝句

偷暇菟裘游始春，群雍景物总含新。未臻归政称閒者，仍是循规蹈矩人。
矩亭口号
作者：弘历
朝代：清
体裁：七言绝句

屧步折旋虽中矣，从心为度岂能乎。问今践履何为要，仍在存诚不敢踰。
矩亭口号
作者：弘历
朝代：清
体裁：七言绝句

循规蹈矩意勤然，惟日孜孜敢或愆。设曰求余规矩外，更当待以浃旬年。
短歌行
作者：弘历
朝代：清
体裁：古风

似是而非，事不可偶。王贡弹冠，咸慱结绶。汇征虽同公私异，阳禹咢咢多谠议。陈朱行诈终无济，拔茅无别匪至计。
短歌行
作者：弘历
朝代：清
体裁：四言诗

凫胫良短，不为续求。鹤胫纵长，断之则忧。俄呦俄逃，鸟兽适其。俄茁俄萧，草木岂知。芒芴之间，变而有气。一往一来，屈信生利。与狐谋裘，与羊谋羞。狐遁羊藏，是谓愚不。
短歌行
作者：弘历
朝代：清
体裁：四言诗

北愁春旱，南愁春霖。以彼易此，实获我心。北旱愁多，南霖愁少。自北徂南，厌哉行潦。北雨今足，于恒为喜。而我适南，愁复不已。愁喜倒置，不近人情。匪我则然，两兼孰能。
短歌行
作者：弘历
朝代：清
体裁：古风

山之高，积纤尘以岧峣。川之广，聚细流以滉瀁。防意如城，守口如瓶。纶綍之悖，霄壤常情。
短歌行
作者：弘历
朝代：清
体裁：古风

折蒲莫折柳，折柳伤离久。种谷莫种竹，种竹难期粟。佐饔者尝佐斗伤，世间得失曷有常。大言炎炎，小言詹詹。责人也详，责已也廉。
短歌行
作者：弘历
朝代：清
体裁：四言诗

授食授骑，饭粗马丑。背负肩挑，日随马走。谋人自谋，翻手覆手。不为利回，不为义咎。十步百步，孰先孰后。大海不盈，惟其善受。
短歌行
作者：弘历
朝代：清
体裁：四言诗

无往不复，无屈不伸。日月亏盈，古今代新。难违者天，难穷者理。欹器宥卮，必有所以。达人知命，君子见几。具曰予是，斯谓遂非。
短歌行
作者：弘历
朝代：清
体裁：四言诗

贪者言廉，乱者言治。虽知其非，不如一试。血勇面赤，神勇面白。彼胜于此，不如无迹。责人也详，责已也廉。既知之矣，何用詹詹。为臣不易，为君实难。匪今斯今，自古已然。
短歌行
作者：弘历
朝代：清
体裁：四言诗

陟巘行缓，降原行疾。两足何心，其势乃必。锱铢致富，良苦乃翁。子弗克家，坐致困穷。从善如登，从恶如崩。古之君子，业业兢兢。水东弗西，日今弗昨。少壮过矣，老大迅若。闻一知二，赐亦称贤。创业较易，守成则难。
石丈亭
作者：弘历
朝代：清
体裁：七言绝句

岳立真堪称丈人，莓苔烟雨渍龙鳞。元章磬折何妨癖，奚事当年白简陈。
石丈亭
作者：弘历
朝代：清
体裁：古风

得石号丈峰，颜轩取米老。蜃窗眄烟波，苍茫复浩渺。襄阳墨戏半真赝，真者如斯历劫好。
石丈亭
作者：弘历
朝代：清
体裁：七言律诗

月波楼下放烟舲，北岸维舟石丈亭。湖剪昆明行似镜，山围万寿倚如屏。适来已付东流去，不住中参亘古停。何必上皇称米癖，一拳阅世镇珑玲。
石丈亭
作者：弘历
朝代：清
体裁：七言绝句

杰竖亭亭拟丈人，不知为主抑为宾。恰如杜老凌绝顶，独倚高峰小世尘。
石丈亭
作者：弘历
朝代：清
体裁：五言律诗

登陆由石舫，遂之石丈亭。一峰真独立，万古自忘形。积雪难为白，新苔欲缀青。襄阳如到此，下拜亦应听。
石丈亭
作者：弘历
朝代：清
体裁：七言绝句

睟然见面盎于背，卓立还如倔强人。遐想无为军蓦遇，芝兰气味自相亲。
石城
作者：弘历
朝代：清
体裁：七言绝句

石城十七里馀为，驾壑骑峰壮且奇。讵是司农费公帑，贪官罚彼出家赀。
石城
作者：弘历
朝代：清
体裁：七言绝句

高下石城将廿里，曾无七十里延长。文王台沼犹民力，鸠筑山庄发帑偿。
石城歌
作者：弘历
朝代：清
体裁：古风

依岩捍江据地利，建置缅怀吴大帝。舟师风利不得停，一片降帆遂由出。宋吞齐并相割争，石城几阅凡与荆。袁粲虽死固未死，褚渊俨生何谓生。省方偶此经层巘，百雉埤堄犹完善。孝陵缔搆想当年，金川门开瞥转眼。风雨中，晦明宛，右顾兴悲应不免。吁嗟德险守鉴兹，及其守兹则已晚。
石壁
作者：弘历
朝代：清
体裁：六言诗

石壁插入天池，观音阁上临之。大慈大悲无二，曰水曰月成伊。恰偶于斯默会，忘言乃复题辞。修废举残馀事，岩风一切与吹。
石壁临天池
作者：弘历
朝代：清
体裁：古风

石壁临天池，一泓清且泚。坦然玉镜呈，嵚岑影其里。凭揽生静悟，谁彼更谁此。匪禅院言禅，万物共斯理。引至玉泉山，飞瀑层岩酾。
石头城
作者：弘历
朝代：清
体裁：古风

石头城，袁粲死，褚渊生。石头城，死非死，生岂生。直笔无须南史来，后世此风何其衰。民之秉彝好懿德，子野作传空复材。
石屋洞
作者：弘历
朝代：清
体裁：古风

石屋岭下石屋洞，洞乃宜也岭未宜。洞实可居斯屋耳，于岭奚有义足思。邃穴入幽还复朗，生白虚室夫何疑。或称壁镌东坡字，惜哉苔萝漫漶之。
石屏
作者：弘历
朝代：清
体裁：古风

文石孰所裁，质朴用以静。本是山中物，却貌山中景。古月挂高天，白云蔚横岭。王画彼不如，班对吾当省。
石帆室
作者：弘历
朝代：清
体裁：五言律诗

万石磊嵚嵜，小斋倚石为。飞来若无定，浮去竟何之。讵藉风添力，端因雪有姿。如询停舣处，祗在白云涯。
石帆室
作者：弘历
朝代：清
体裁：古风

叠石成假山，林立若帆挂。以赠米襄阳，应知不胜拜。付之云海中，常住斯为快。那计风顺逆，无虑涛滂湃。名实底须分，徒劳增□芥。
石帆室
作者：弘历
朝代：清
体裁：古风

垒石为假山，岁久假即真。槎枒树作古，�□巘吐云。幻如石海铺，问谁能泛䑳。竖峰即其帆，不藉风力循。
石帆室
作者：弘历
朝代：清
体裁：七言绝句

堆石翩如风帆浮，三间室亦似虚舟。会心此即蓬莱岛，何必裹粮更往求。
石帆室
作者：弘历
朝代：清
体裁：七言律诗

宁须五两始飘扬，容裔摩空几幅张。讵必赋吴将志越，已看引汉更牵湘。惊涛骇浪曾何有，抹月批风是所常。无恙迥悬云海阔，祗疑牛渚泛仙航。
石帆室
作者：弘历
朝代：清
体裁：古风

室以石为基，其式乃如舫。因之名石帆，无过出想像。帆挂宜布席，凿石那命匠。梯几聊纵目，湖舟过无恙。是岂有殊哉，一会泯万状。
石帆室
作者：弘历
朝代：清
体裁：七言绝句

峰如倒插室如浮，便拟称帆恰当不。忆似田盘精舍里，石林云海泛虚舟。
石景山初礼惠济祠
作者：弘历
朝代：清
体裁：五言律诗

崇祠依石堰，像设谒金堂。云壁瞻初度，曦轮届小阳。河防慎有自，神佑赖无疆。疏凿非经禹，惟廑永定方。
石景山礼 其一 惠济祠
作者：弘历
朝代：清
体裁：七言绝句

马邑来源本不宽，过卢沟乃滥其湍。补偏救弊乏长策，惟吁神庥永定澜。
石景山礼 其二 惠济祠
作者：弘历
朝代：清
体裁：七言绝句

桥南亦自有崇祠，桥北兹因过礼寅。此即百千化身义，诚之所在佑随之。
石景山礼惠济祠
作者：弘历
朝代：清
体裁：七言律诗

两岁经过惟致叩，兹来未可复无言。翕川犹弗事脩堰，隔省因之溯远源。一自过桥虞汜滥，恒殷礼庙惠黎元。亭中皇考穹碑峙，虔祝安澜意永存。
石景山礼惠济祠叠癸酉旧作韵
作者：弘历
朝代：清
体裁：五言律诗

寺碑建雍正，皇考辟神堂。清晏资垂佑，实枚侐向阳。不愆秩宗祀，恒奠冀州疆。蒿目一劳计，难言永逸方。
石林精舍
作者：弘历
朝代：清
体裁：古风

万石攒簇中，一线原得路。到来舍三间，寥窲为之护。舍弗置长物，芸编一两部。率为志山水，而非谈政务。隐合高士居，禅宜定僧悟。而我忧勤人，殊涂未应住。寻思六时中，不妨有此趣。
石林精舍
作者：弘历
朝代：清
体裁：古风

万石林中舍一间，林石夥哉舍小矣。然而憩坐舍中看，纳石与林胥在里。将石拟林石客兮，论林栖石林宾耳。然则谁当为主人，舍以无言会其旨。
石林精舍
作者：弘历
朝代：清
体裁：五言律诗

三间敞白屋，万笏列青瑶。少坐消尘虑，兴言托朗霄。天花云外落，仙乐柏间飘。不必天台畔，依然过石桥。
石林精舍
作者：弘历
朝代：清
体裁：古风

密林既以阻，雄石助之诡。寻径历窈窱，希至越觉美。入幽乃得旷，尺窗延百里。葱胧屹□间，风鼓㟏岈起。视听未可穷，一静方寸里。然我无逸人，此趣耽非理。寓意于偶然，不留意而已。
石林精舍
作者：弘历
朝代：清
体裁：古风

已据林之深，复栖山之曲。怪石披崄巇，忽敞岩扉屋。禽讶客来生，栈忘径行熟。于焉斯小憩，澹怀仍畅目。既静益佳哉，耽静属有欲。宜付云水僧，恒此消清福。
石林精舍
作者：弘历
朝代：清
体裁：五言律诗

径寻紫芝朵，舍在碧瑶丛。狭矣忽然豁，奥如无不通。写应付倪瓒，住合是韩终。诗就频宣示，中涓惫递筒。
石林精舍
作者：弘历
朝代：清
体裁：五言律诗

径自谽谺入，室居峭茜间。无云常带润，有景雅称閒。何碍一时憩，祗宜诸虑删。楞严如辨见，不系八还还。
石林精舍
作者：弘历
朝代：清
体裁：五言律诗

抱土安形稳，吹云辟径斜。虽云立当户，却不藉排衙。全类丈夫气，难描画史家。据床消半刻，得句亦清嘉。
石林精舍
作者：弘历
朝代：清
体裁：古风

春松翠欲翻，古石飞疑坠。允宜风月佳，未许桃李厕。欹案读典坟，羲皇兴企思。
石林精舍
作者：弘历
朝代：清
体裁：古风

林自木之丛，石乃山之骨。茈虒与砐硪，相资态互勃。精舍置其间，朴斲逾十笏。寻径探其秘，养静兴无竭。然匪予所宜，无逸守无悖。
石林精舍
作者：弘历
朝代：清
体裁：古风

盘山奇以石，奇石此为最。精舍才三间，磊磊遮其外。浑沦无圭角，狰狞益古怪。步深惬静观，意寂得殊会。所以问卢龙，田畴未肯卖。
石林精舍
作者：弘历
朝代：清
体裁：七言律诗

精舍四围环石林，既幽且朴静而深。室中虚白无他物，几上萧閒蓄一琴。是处畅观颇役目，此间閟景足澄心。何来橡子庭前落，乱蹋枝头归晚禽。
石林精舍
作者：弘历
朝代：清
体裁：古风

精舍石林中，窈深廓有容。虽非济源谷，景写昌黎翁。攒簇间得路，癹骪际见空。纵目太虚宇，吾心期与同。
石林精舍
作者：弘历
朝代：清
体裁：古风

精舍藏石林，寻胜远弗见。尽历岩龉艰，到来忽觌面。蜃窗凭迥虚，岩壑毕呈现。有如饤俎豆，齐陈青玉案。取之实不竭，应之翻觉倦。舍中供大士，如是法轮转。
石林精舍用丁未韵戏成倒勾体
作者：弘历
朝代：清
体裁：古风

石具耿介性，林足生动趣。一静与一动，相得为常住。动复归有静，名言良可悟。今朝风日佳，适值简机务。林石任天然，讵劳人署部。云去涧户开，云来岩舍护。于其开护间，散步遵熟路。
石梁精舍
作者：弘历
朝代：清
体裁：古风

得径琳琅丛，憩席烟霞宇。遥吟目空阔，俯畅意轩举。江国既欣春，吴云复不雨。山鸟与山花，争妍真静所。五年瞬息间，石梁自太古。
石梁精舍
作者：弘历
朝代：清
体裁：六言诗

高台迥榭颇宜，烟峦揽结幽奇。遐想南齐隐士，尔时未必如斯。
石榴花
作者：弘历
朝代：清
体裁：五言绝句

散彩映朱轩，舒荣当夏月。绿枝缀繁星，清芬犹可悦。
石槽行宫即事
作者：弘历
朝代：清
体裁：五言律诗

庭树绿笼檐，砌花芳扑帘。常时饶寂寞，一晌候吟拈。座席惟秋展，壁题逐岁添。晚来残暑剧，思得雨驱炎。
石槽行宫即景
作者：弘历
朝代：清
体裁：七言律诗

虽无峻宇有文轩，逐顿慈宁奉凊温。亩净栖粮腾万马，野馀滞穗喜千村。秋堂筠箔延曦影，古屋石阶深溜痕。理趣会心聊得句，谁能一槩付忘言。
石槽行宫叠旧作对月韵
作者：弘历
朝代：清
体裁：七言律诗

别苑秋清风露妍，閒花绕砌弄幽娟。青含迤逦京西岭，蓝蔚高空蓟北天。佳景乍如蕉梦幻，诗题曾记夜珠圆。徘徊欲待银钩上，星宇寥萧未忍眠。
石槽行宫叠旧韵
作者：弘历
朝代：清
体裁：七言律诗

雨霁园林景色妍，群芳绕砌足幽娟。翠含螺黛山迎户，影覆曾青树隐天。露到新秋才欲白，月几望夕又将圆。前年今岁原无隔，诗句推敲未忍眠。
石槽行宫对月
作者：弘历
朝代：清
体裁：七言律诗

残霭全收晚景妍，疏杨影里漏婵娟。诗因望夕清添兴，光到深秋皎彻天。别院初回飞盖驻，行营两见皓轮圆。何殊上苑凭吟处，桂子风微夜未眠。
石槽行宫对月再叠旧韵
作者：弘历
朝代：清
体裁：七言律诗

桂轮昨夜十分妍，翼魄偏欣更静娟。野景恰逢将望夕，清光肯负广寒天。已看妙鬘全收翳，欲嘱飞娥永驻圆。佳节团圞才过了，地庐料是总迟眠。
石槽行宫对月叠辛酉岁旧作韵
作者：弘历
朝代：清
体裁：七言律诗

新月凉辉也自妍，晚芳弄影丽便娟。行宫又驻金秋跸，虚牖全延碧落天。十岁了然别今昔，半轮初不异亏圆。閒宵朅尔成清悟，栉栉银云印稳眠。
石槽行宫对雨
作者：弘历
朝代：清
体裁：五言律诗

傍晚族云生，西郊雷鼓鸣。先声才筑拾，继阵遂盆倾。树杪尘全涤，墀凹水渐盈。悠扬徐入夜，真是利农耕。
石槽行宫晚坐
作者：弘历
朝代：清
体裁：七言律诗

午前早已卸征鞍，行馆栖迟惬静观。过雨有飔皆送爽，浮云无处不归峦。夏蝉试响出林涩，槐树成阴覆院宽。四壁多粘历年什，睨而泚颡弗能看。
石槽行宫晚坐
作者：弘历
朝代：清
体裁：五言律诗

常年行走路，熟矣不知遥。夹树笼嘉荫，铺田蔚好苗。憩身清足赏，念众暑难消。屈指又隔七，捷音心盼焦。
石槽行宫晚坐
作者：弘历
朝代：清
体裁：五言律诗

莲漏延清昼，槐风送晚凉。刚因筹笔罢，复以掞笺忙。一室孰今昔，三幡泯幻常。北山云密布，庶雨望傍徨。
石槽行宫晚景
作者：弘历
朝代：清
体裁：古风

午热已驻旌，斯乃常年事。今岁午弗热，爽凉达晚遂。槐树况长成，接叶阴满地。而我乘清暇，宣见地方吏。都称麦收定，禾黍芃苗腻。斯实非躗言，沿途览次第。然而秋熟遥，敢懈祈年志。
石槽行宫驻跸遣绪
作者：弘历
朝代：清
体裁：古风

枕上夜雨愁听阑，朝晴仍复驻征鞍。昨来山水暴怒涨，仆从溪畔徒俄延。已矜露处立泥泞，那更驱迫俾来前。命人拿舟普济度，舟少指掬翻迟难。行宫清憩亦觉逸，待众反侧无遑安。锦云骓纵善行潦，独先安之古有言。
石湖八绝句三叠王宠题周臣画箑头韵·其一
作者：弘历
朝代：清
体裁：七言绝句

桥过行春春可怜，许公丽句宛如前。韶光有脚红匝地，湖水无边碧接天。
石湖八绝句三叠王宠题周臣画箑头韵·其七
作者：弘历
朝代：清
体裁：七言绝句

曾仿东村画箑归，每当展阅兴轩飞。在前真者兹亲炙，未免逊他具体微。
石湖八绝句三叠王宠题周臣画箑头韵·其三
作者：弘历
朝代：清
体裁：七言绝句

几朵桃花照水开，那论千瓣与重台。閒吟七字相看处，真是不孤此往回。
石湖八绝句三叠王宠题周臣画箑头韵·其二
作者：弘历
朝代：清
体裁：七言绝句

山半石湖滀不流，微风拂处亦澜浮。却嫌前后屋围护，未肯飘然下野鸥。
石湖八绝句三叠王宠题周臣画箑头韵·其五
作者：弘历
朝代：清
体裁：七言绝句

保障由来胜茧丝，训官此义不轻移。夹舆试看黔黎意，总似怀中女与儿。
石湖八绝句三叠王宠题周臣画箑头韵·其八
作者：弘历
朝代：清
体裁：七言绝句

雅宜八首咏烟花，书法那论泥与沙。窄韵促成以拙速，偶来借用纪年华。
石湖八绝句三叠王宠题周臣画箑头韵·其六
作者：弘历
朝代：清
体裁：七言绝句

海潮庵后石崖强，崖顶佛宫宛若翔。生面别开周氏画，不从倪范问津梁。
石湖八绝句三叠王宠题周臣画箑头韵·其四
作者：弘历
朝代：清
体裁：七言绝句

石湖号以石湖成，参政诚看富贵轻。几百年犹芗姓氏，江山却亦未孤情。
石湖八绝句再叠王宠题周臣画箑头韵·其一
作者：弘历
朝代：清
体裁：七言绝句

别久斯当意切怜，石湖烟景宛如前。画屏静展翠濯雨，玉镜平拖朗映天。
石湖八绝句再叠王宠题周臣画箑头韵·其七
作者：弘历
朝代：清
体裁：七言绝句

鸣鞭问景向城归，不必牙樯引缆丝。西望灵岩山顶寺，祗馀塔影插云微。
石湖八绝句再叠王宠题周臣画箑头韵·其三
作者：弘历
朝代：清
体裁：七言绝句

参政当年别业开，讵知今日有楼台。前番乙酉今庚子，点缀嫌他备两回。
石湖八绝句再叠王宠题周臣画箑头韵·其二
作者：弘历
朝代：清
体裁：七言绝句

东村笔趣足风流，气韵兼之若动浮。山霭欲开下归鹤，湖波点破起飞鸥。
石湖八绝句再叠王宠题周臣画箑头韵·其五
作者：弘历
朝代：清
体裁：七言绝句

风和日丽飏游丝，步辇徐教画里移。唤雨隔林听鸠妇，闯波跃藻出鱼儿。
石湖八绝句再叠王宠题周臣画箑头韵·其八
作者：弘历
朝代：清
体裁：七言绝句

室岂维摩天雨花，兴阑归路踏平沙。最怜接踵骈肩者，翘首欢心仰翠华。
石湖八绝句再叠王宠题周臣画箑头韵·其六
作者：弘历
朝代：清
体裁：七言绝句

峡瀑淙池半亩强，镌题两字势飞翔。不知者谓太湖尾，错把行春借作梁。
石湖八绝句再叠王宠题周臣画箑头韵·其四
作者：弘历
朝代：清
体裁：七言绝句

雅宜七字似天成，题箑风生动摇轻。即境即诗相印證，不差些子是神情。
石湖八绝句和王宠题周臣画箑头韵·其一
作者：弘历
朝代：清
体裁：七言绝句

吴中山水致人怜，最爱石湖茶磨前。万顷烟波连震泽，一堤花柳绘春天。
石湖八绝句和王宠题周臣画箑头韵·其七
作者：弘历
朝代：清
体裁：七言绝句

一带春山问景归，春云时作雨丝飞。乱烟忽向峰头敛，回望灵岩濯翠微。
石湖八绝句和王宠题周臣画箑头韵·其三
作者：弘历
朝代：清
体裁：七言绝句

风静春湖玉镜开，北邻入影是郊台。狐卑雉傲偏誇势，欲使东流直倒回。
石湖八绝句和王宠题周臣画箑头韵·其二
作者：弘历
朝代：清
体裁：七言绝句

参政当年经济流，虚名肯与世沉浮。立朝事业诚无忝，寓意聊斯托狎鸥。
石湖八绝句和王宠题周臣画箑头韵·其五
作者：弘历
朝代：清
体裁：七言绝句

何必牙樯牵锦丝，轻舟荡桨可前移。一鸠叫为频呼妇，双燕飞还欲乳儿。
石湖八绝句和王宠题周臣画箑头韵·其八
作者：弘历
朝代：清
体裁：七言绝句

不少丹青鸟与花，㨂金蓦遇此披沙。东郊烟景雅宜句，一例东京说梦华。
石湖八绝句和王宠题周臣画箑头韵·其六
作者：弘历
朝代：清
体裁：七言绝句

石湖讵较太湖强，湖上花龛若凤翔。设使山僧斯面壁，当前法乳是津梁。
石湖八绝句和王宠题周臣画箑头韵·其四
作者：弘历
朝代：清
体裁：七言绝句

亭子湖心昔日成，周遭漪影漾檐轻。三经揽景弗一到，弗到中饶不尽情。
石湖怀范成大
作者：弘历
朝代：清
体裁：五言律诗

参政筑园处，峰奇渚净间。抗金存气节，匡宋岂高閒。飞白淳熙代，留青茶磨山。馀情寄翰墨，展读即开颜。
石盂子
作者：弘历
朝代：清
体裁：七言律诗

移时想早动云根，器也而无斧凿痕。捣药岂曾供月姊，支机雅似遗天孙。珍非汉代双鱼洗，坚胜田家老瓦盆。受即是空空即受，甘辛何物可中论。
石缝出松柏十三韵山中磴道及沟岸石缝中挺生松柏大者合抱小者拱把葱郁秀拔盖数百年物矣磴道沟岸皆砌石为之石工无不用灰不能生树也盖石罅岁久灰与土合而为一松柏子偶落其间遂尔成树信乎物有本性自得造化栽培之力设以人力种植必不能成活即目会心辄成长句
作者：弘历
朝代：清
体裁：古风

石缝出松柏，此理妙堪省。缘砌石为磴，盘旋陟高迥。或夹沟为岸，以禦山水涌。盖经千百年，灰性合土永。砌石或裂缝，而亦无人整。松柏树之子，落缝随风顷。雨露之所濡，地气之所领。冒缝出枝梢，直上生以挺。大者已合抱，小者亦把拱。岂无枳棘类，凋落那能并。乃知树有真，贞坚自性秉。因悟天与然，不与凡木等。设以人力为，郭橐技难逞。
石舫
作者：弘历
朝代：清
体裁：七言绝句

书画烟云足静娱，牙樯桂棹底宁须。昆明冰洋新波阔，便似神游泛具区。
石舫
作者：弘历
朝代：清
体裁：五言律诗

倚岸室如舫，其基以石为。虽然艰泛漾，却每近涟漪。恒谢风波险，奚妨春凌披。锦帆与桂棹，几叹技无施。
石舫
作者：弘历
朝代：清
体裁：七言绝句

六棹轻舟漾不迟，归言登陆已云宜。肩舆早候兰塘畔，石舫常成系舫时。
石舫
作者：弘历
朝代：清
体裁：七言绝句

兰舟艰泛全收坞，石舫依然冻浦边。冰亦弗收水弗泛，可称不与物俱迁。
石舫
作者：弘历
朝代：清
体裁：五言律诗

兰舫将登岸，必依石舫傍。可参动与静，并识幻和常。常者动偏属，静翻幻岂妨。有为如是观，所以示金刚。
石舫
作者：弘历
朝代：清
体裁：七言绝句

冰化则行冻则止，寻常舫实祇如斯。输兹石者舣兹岸，两字不迁恒得之。
石舫
作者：弘历
朝代：清
体裁：七言绝句

常年棠枻舣湖隈，湖上行春隔岁来。却笑黄龙与青雀，浮波还有待冰开。
石舫
作者：弘历
朝代：清
体裁：古风

水深亦不浮，水浅无妨泊。是谓大自在，亨屯视总漠。渚时有鹭游，波时有鱼跃。爽延纳风窗，阴护遮曦幕。几净簟还凉，拈毫兴堪托。向来忧欣怀，毕竟为何若。
石舫
作者：弘历
朝代：清
体裁：七言绝句

烟舫欲登由石舫，若为止者若为行。金刚四句分明注，一切无非强与名。
石舫
作者：弘历
朝代：清
体裁：七言绝句

画舫漾来登石舫，乘凉小憩舵楼风。篷窗偶俯观流水，瞥眼景光一例同。
石舫
作者：弘历
朝代：清
体裁：七言绝句

画舫轻移石舫边，维之小憩紫茵筵。异同不必生分别，一例空明万顷天。
石舫
作者：弘历
朝代：清
体裁：古风

石舫不可浮，常系湖之涘。放舟与舣舟，却每因于是。风日今朝佳，况复烟花美。轻舸试沿泛，解缆镜光里。回望渺水天，亦何殊彼此。
石舫
作者：弘历
朝代：清
体裁：五言律诗

石舫分明舫，多成系舫时。恒看依岸住，却谢济川资。水落曾无碍，涨增亦若斯。相赢刳木者，浮沈藉他为。
石舫
作者：弘历
朝代：清
体裁：五言律诗

石舫宁非舫，不浮恒是浮。广舆微具体，宝筏喻从头。佳景风还月，烟波春与秋。忘怀鱼鸟适，恰似泛沧洲。
石舫
作者：弘历
朝代：清
体裁：五言律诗

石舫寿山陲，常成系舫时。依然舲舵具，不藉橹榔施。月下鸥凫伴，雨中烟水姿。一般浮泛处，风浪几曾知。
石舫
作者：弘历
朝代：清
体裁：五言律诗

石舫居然舫，虽冰不碍冰。本来无荡漾，亦自足空澄。雪洒春方稚，风回波未兴。翠檠挂篷牖，慢拟认渔灯。
石舫
作者：弘历
朝代：清
体裁：古风

石舫舣西头，绕山行必到。到亦必小坐，山水吾均乐。今年湖水足，虽旱而未耗。稻塍既普灌，鸥波仍浩渺。随处验田功，讵止畅游眺。
石舫
作者：弘历
朝代：清
体裁：七言绝句

舟还舟往此舟停，石舫寻常路必经。登陆回看名实者，由来一例舣兰汀。
石舫
作者：弘历
朝代：清
体裁：七言绝句

舳舻一例缀纱檠，胜载何曾殊重轻。冻浦边傍常自若，沙棠赢彼碍难行。
石舫
作者：弘历
朝代：清
体裁：五言律诗

解冻喜澄鲜，飞龙舣岸边。碧篷眄烟水，华烛绘韶年。历咏故新句，坐看来往船。彼原有所待，此舫祇如然。
石舫
作者：弘历
朝代：清
体裁：七言绝句

雪棹烟篷何碍冻，春风秋月不惊澜。载舟昔喻存深慎，磐石因思永奠安。
石舫
作者：弘历
朝代：清
体裁：七言绝句

青雀黄龙贮舟坞，依然石舫冻溪边。倚舲小坐生清会，失半由来是得全。
石舫·其一
作者：弘历
朝代：清
体裁：七言绝句

石舫依然湖岸傍，烟篷开著眄冰光。所嬴青雀黄龙者，不藉区区坞里藏。
石舫·其二
作者：弘历
朝代：清
体裁：七言绝句

开韶嫩景蜃窗含，一带西山罨远岚。忽见㿽梅棐几侧，恰如安福泛江南。
石舫一律
作者：弘历
朝代：清
体裁：五言律诗

溶溶春水柔，石舫一登舟。舟即舫何别，木同石异流。分明动与静，斟酌住和浮。随处堪穷理，由来非外求。
石舫三首·其一
作者：弘历
朝代：清
体裁：七言绝句

山东问景到山西，舒叠韶光逐处题。湖里漾舟斯未可，雅欣石舫舣长溪。
石舫三首·其一
作者：弘历
朝代：清
体裁：七言绝句

春山片刻趁閒游，前俯冰湖凝弗流。漫拟木兰迟碍泛，坐来石舫岂非舟。
石舫三首·其一
作者：弘历
朝代：清
体裁：七言绝句

石难为舫尽人知，舫竟石为宛若斯。倚著匡床聊属句，欣于兹亦惧于兹。
石舫三首·其三
作者：弘历
朝代：清
体裁：七言绝句

冬夏何曾易地舣，有恒端可傲巫医。更嗤桂棹兰桨者，不肯随波逐浪为。
石舫三首·其三
作者：弘历
朝代：清
体裁：七言绝句

冰开亦祗依堤住，湖涨何曾虑底深。漫道寻常艰动转，个中原泯去来心。
石舫三首·其三
作者：弘历
朝代：清
体裁：七言绝句

冻湖非涨亦非消，开著篷窗望六桥。借得玉泉塔影矗，高峰南北岂其遥。
石舫三首·其二
作者：弘历
朝代：清
体裁：七言绝句

昆明冰凝镜光平，妥帖不波雅惬情。漫道岸傍艰动转，篷窗日影岂非行。
石舫三首·其二
作者：弘历
朝代：清
体裁：七言绝句

由来木石异浮沈，浮可为舟沈弗任。朱雀而今藏坞好，青牛依旧漾波心。
石舫三首·其二
作者：弘历
朝代：清
体裁：七言绝句

非舫坐中原是舫，开篷正尔眄沧浪。因之一晌生清会，名实从来曷有常。
石舫二首·其一
作者：弘历
朝代：清
体裁：七言绝句

冰岸舣舟原水岸，不行寓意似常行。疑嗤青雀黄龙辈，责实今应浪得名。
石舫二首·其一
作者：弘历
朝代：清
体裁：七言绝句

外湖游奕内湖归，石舫前临倚石矶。有泊为宾无泊主，此中谁辨是耶非。
石舫二首·其一
作者：弘历
朝代：清
体裁：七言绝句

山尽西头湖接堤，飘然石舫试登跻。推蓬一领烟波趣，殊彼扬帆五两徯。
石舫二首·其一
作者：弘历
朝代：清
体裁：七言绝句

桂楫兰舟藏坞里，却看石舫岸傍披。篷窗凭处冰花入，访戴山阴有若斯。
石舫二首·其一
作者：弘历
朝代：清
体裁：七言绝句

玉泉消得片时游，恐即贪嬉亟返舟。顺水收帆维石舫，又因摘句小延留。
石舫二首·其一
作者：弘历
朝代：清
体裁：七言绝句

石舫每年必一临，一临亦每必留吟。春方逮孟天之运，冰不生波道者心。
石舫二首·其一
作者：弘历
朝代：清
体裁：七言绝句

都识行舟必资水，冰时舟可得行不。谓斯所胜沙棠者，冰水临之一样酬。
石舫二首·其二
作者：弘历
朝代：清
体裁：七言绝句

从来刳木取轻浮，上水偏迟下水遒。石舫虽然艰动转，却如砥柱峙中流。
石舫二首·其二
作者：弘历
朝代：清
体裁：七言绝句

何必风帆五两期，篷窗倚望恰宜之。西山云与浮沈处，岸转舟行宛若斯。
石舫二首·其二
作者：弘历
朝代：清
体裁：七言绝句

冻则为冰融则水，冰床水艇用斯殊。岸傍不系而舟者，胜以其间分别无。
石舫二首·其二
作者：弘历
朝代：清
体裁：七言绝句

堤边绿柳柳边桥，荡桨中流七字消。石舫试凭棐几望，动观输却静观饶。
石舫二首·其二
作者：弘历
朝代：清
体裁：七言绝句

水舫动而石舫静，漫訾舣岸弗通航。冰时此舫原如泛，木舫看他呜里藏。
石舫二首·其二
作者：弘历
朝代：清
体裁：七言绝句

舫行为动舣为静，此舫静恒无动时。小坐篷窗试返已，动多每觉愧乎兹。
石舫二首·其二
作者：弘历
朝代：清
体裁：七言绝句

谁云冻浦涩行舟，玉海波澜宛若浮。滕六不禁兹技痒，羽舆直使傲金钩。
石舫口号
作者：弘历
朝代：清
体裁：七言绝句

冻合昆明未作波，翼然石舫近临河。依稀似共主人语，青雀虽浮解奈何。
石舫口号
作者：弘历
朝代：清
体裁：七言绝句

画舫每来石舫舣，一般舫趣两般情。座中骋目观回棹，彼见非行此见行。
石芝
作者：弘历
朝代：清
体裁：七言律诗

还乡未下海中罗，石菌居然致则那。蒸出叹非如子厚，梦游幻亦异东坡。芳甘漫拟鸡苏味，斐郁宛同凤尾娑。何必贱珉镇珍玉，他山原待琢兮磨。
石衙亭
作者：弘历
朝代：清
体裁：古风

北峰低南峰，亦自高穹窿。路半斯有亭，可以憩仆从。怪石矗森森，磥硌复玲珑。天然为排衙，小坐万笏丛。却笑宋家苑，移置费人工。
石衙亭
作者：弘历
朝代：清
体裁：古风

峭壁围□碋，小亭构其下。石衙借宋名，似是而非也。彼实舆致之，俨若排衙者。兹乃任自然，却俗且延雅。设蓦遇米颠，下拜定吟把。
石衙亭
作者：弘历
朝代：清
体裁：七言绝句

插笏奇峰俨立衙，森遮一径入㟏岈。不教容易到佛境，岂是荒唐学宋家。
石衙亭
作者：弘历
朝代：清
体裁：古风

玉泉南北两峰高，其实北甫及南半。然而石栈峭于南，攀陟舆人已挥汗。小亭正在山之腰，适可憩息聊伴奂。排衙有石立其下，名学吴山宋官观。彼由人力此天然，孰是孰非石弗判。
石衙亭口号
作者：弘历
朝代：清
体裁：七言绝句

山亭石似排衙护，借宋之名非宋为。舆至路中恰可憩，彼人子语实堪思。
石衙亭小憩·其一
作者：弘历
朝代：清
体裁：七言绝句

尖峰林立似排衙，罗落清穹嵯且岈。众役应劳教憩息，忘人适已事斯差。
石衙亭小憩·其二
作者：弘历
朝代：清
体裁：七言绝句

适百里者半九十，中止半山亦岂宜。雨后轻风襟袖爽，凤凰西路偶牵思。
石钟乳新出西山嵌穴间人或不识知其为石钟乳因题句
作者：弘历
朝代：清
体裁：五言排律

千年石钟乳，幽穴葆其光。涌脉资银气，成形本玉浆。一朝现山腹，几簇别崖床。凫氏难为铸，卝人未解相。桂林宁独占，蝉翼久称良。讵拟珍琼玖，堪因悟显藏。
石门店·其一
作者：弘历
朝代：清
体裁：五言律诗

跋马石门店，村墟飏晓烟。今年秋好在，前岁景依然。场圃无隙地，华胥极乐天。更看冬麦播，绿意遍遐阡。
石门店·其二
作者：弘历
朝代：清
体裁：五言律诗

野桥带霜迹，茅店晃朝晖。候冷衣裳授，年丰鸡犬肥。可知吟里景，几廑望中希。豫大宁矜诩，乾乾更敕几。
石门店示直隶总督那苏图并随驾地方官
作者：弘历
朝代：清
体裁：古风

负山以为郭，环之清浅流。田家无背势，取次成村陬。东邻复西舍，豆架更瓜畴。工圃饱于茹，学稼蕲有收。是时诸务毕，赛社椎肥牛。筑场地鲜隙，比户人无愁。莫知苗硕辈，亦道今逢秋。熙熙胥乐康，历览豁双眸。吁此石门店，往者数经由。黄尘暗远天，春旱锁眉头。白水积低田，秋霖切已忧。此景曾几见，额感大造庥。随行封疆臣，给事千石俦。来来听余言，繄予有后谋。耕九而馀三，屡丰毋或偷。既富曰教之，吾闻诸前修。催科幸未加，休养尚应筹。否泰况循环，持盈可懈不。与我共此者，舍汝其谁求。后乐纵不无，先忧岂有休。
石门村
作者：弘历
朝代：清
体裁：七言绝句

山村秋日又经过，已播秋牟早穫禾。鉥骑不须遮父老，欲询生计近如何。
石门道中作·其一
作者：弘历
朝代：清
体裁：七言绝句

水程卅里惠风柔，迤逦由拳接秀州。每至横桥人更庶，夹川欢喜讶龙舟。
石门道中作·其三
作者：弘历
朝代：清
体裁：七言绝句

徐行减从经城郭，万骑奔驰亦底为。到岸画舻还少待，率知舟较马犹迟。
石门道中作·其二
作者：弘历
朝代：清
体裁：七言绝句

杏花红覆菜花黄，间出芃芃绿麦长。岸转川回浑助喜，为看芒穗报秋穰。
石门道中作·其五
作者：弘历
朝代：清
体裁：七言绝句

偶因建置考图经，降县升州浪与名。天下本来无事好，石城荣辱岂关情。
石门道中作·其四
作者：弘历
朝代：清
体裁：七言绝句

溪亭水市夹横塘，老幼扶携共觐光。却喜陌桑才吐叶，人家未至碍蚕忙。
石门驿
作者：弘历
朝代：清
体裁：古风

午过石门驿，秋风吹广陌。广陌正西成，场圃地无隙。与与带秉禾，青青盈陇麦。最喜秋雨足，绿野含渥泽。老幼无菜色，仓箱颇有积。四顾生欢心，青骢不须策。路旁一农父，倚杖愁默默。岂伊忧喜殊，其言鄙而得。前年夏无收，所种供蟊贼。去岁薄有穫，仅供半冬食。今秋倍去岁，铚刈殊费力。租吏下乡来，款接完赋额。吏去业主至，逋欠坐求责。吾农三时劳，曾无一日适。我闻凄然悲，执政无良画。井田与均田，制颇垂简册。行之时势异，得寸还失尺。罔民焉可为，恒产究安则。翁其善保躯，展转增叹息。
石鼓歌
作者：弘历
朝代：清
体裁：古风

石鼓之数符天干，千秋法物世已少。况乎辟雍所罗列，多士藉以资探讨。韩苏杰作遥唱和，近者德潜诗亦好。濡笔将吟复屡停，蛇足今添笑绝倒。昌黎建议虽不行，至竟如言见诚蚤。东坡寓意良独深，新法当时实滋扰。德潜力欲追二公，横盘硬语抒文藻。或文或宣辨已纷，□□炱炱终莫考。不独议礼如聚讼，千古訾黄率兹道。我命金石谱以来，观之参半不能晓。四马六辔纵彷佛，云中如辨飞龙爪。点画音训费推寻，刻舟求剑识诚小。忆昨幸鲁入宫墙，礼器惟见贻金卯。此鼓上欲埒鼎彝，存羊爱礼洵可表。大观金填志郑重，金人辇至燕京肇。韩意其然岂其然，吾愿兴贤得真宝。
砌下杂英秋色烂然造物者之无尽藏也点笔成什亦兴之所托云耳·其一
作者：弘历
朝代：清
体裁：七言绝句

晕紫霏红露蕊新，萧秋惯解作芳春。黯然一种含情处，似忆常年倚槛人。
砌下杂英秋色烂然造物者之无尽藏也点笔成什亦兴之所托云耳·其三
作者：弘历
朝代：清
体裁：七言绝句

亚阶杂蘤丽朝暾，楚畹休誇滋蕙荪。今日小墙过蛱蝶，却如两度入春园。
砌下杂英秋色烂然造物者之无尽藏也点笔成什亦兴之所托云耳·其二
作者：弘历
朝代：清
体裁：七言绝句

繁英有艳却无名，晚韵寒芳分各荣。叶底语虫相应荅，满前秋色复秋声。
砌下杂英秋色烂然造物者之无尽藏也点笔成什亦兴之所托云耳·其四
作者：弘历
朝代：清
体裁：七言绝句

讵必蒸云复烂霞，洒然几种对萧华。色空参透空原色，不信曾拈有释迦。
砌石
作者：弘历
朝代：清
体裁：古风

砌石作岩磴，近斋便屧步。崇山峻岭间，那尽开平路。图易每好新，畏难率失故。人情因可验，天理胡不悟。谁能袪有为，与尔言太素。
确信
作者：弘历
朝代：清
体裁：古风

弥月缱兰州，确信披驿致。河州虽已复，兰州解严未。庄凉兵初集，贼暂向山避。时来窜焚扰，城门原尚闭。勒尔谨诳奏，谓半月功遂。因命所发兵，中途回以暨。和珅及阿桂，先后到次第。乃据实情报，庸臣败国事。我兵初到兰，众力未齐备。率即驱之战，而又乏董帅。一二致伤亡，遂乃馁士气。绿旗兵本怯，闻战先惊悸。设京兵弗回，此时将逮至。举棋屡昜著，兵法之所忌。二臣调川兵，是亦无聊计。申律励戎行，旗鼓重新示。偾辕虽抵罪，贻误已不啻。功虽指日蒇，旰食徒增恚。庸臣谁所用，自责志吾愧。
碧云寺
作者：弘历
朝代：清
体裁：七言绝句

不关礼佛不参僧，为爱秋来岚翠凝。坐我虚轩纵遥目，碧天如洗正空澄。
碧云寺
作者：弘历
朝代：清
体裁：古风

两墙讵云隔，一岭实相连。逐赏造净域，梵唱霏青莲。池水澄八解，天云霭四禅。鹤声出鹿苑，玉芝育金田。顾步抚长松，小别忽经年。
碧云寺
作者：弘历
朝代：清
体裁：五言律诗

丹地翠云间，春山沐黛鬟。肩舆出别业，拾级叩禅关。坐看天花落，静闻石激潺。三间精舍在，著我暂偷閒。
碧云寺
作者：弘历
朝代：清
体裁：五言律诗

傍晚有馀暇，过山寻梵宫。石桥初度处，瓦殿若浮空。到可消诸虑，禅非叩六通。墀前一池水，照影昔年同。
碧云寺
作者：弘历
朝代：清
体裁：七言律诗

元贤创寺本清寂，明宦夺坟实妄骄。早与剔除还梵宇，时来潇洒憩閒寮。不教僧住一归净，可畅民观大稼遥。却觉今年多厚幸，麦收卜吐黍禾苗。
碧云寺
作者：弘历
朝代：清
体裁：五言律诗

几年吟望处，此日憩游时。檀舍非希福，林峦好访奇。青霞滃掩映，玉笋远参差。返驾山园近，清宵静更宜。
碧云寺
作者：弘历
朝代：清
体裁：七言律诗

园门相接寺门开，迤逦肩舆陟石台。碧殿忽成一朝至，金仙已别两年来。少经点缀发新帑，多半规模藉旧材。恣彼椓人猖若此，明亡于是亦堪哀。
碧云寺
作者：弘历
朝代：清
体裁：七言律诗

山寺清幽号碧云，朅来正值淡秋旻。时霏四点五点雨，都现满字半字文。野鸟下来谈梵谛，俗僧去尽悦声闻。炉中何用沉檀火，意叶心香大地薰。
碧云寺
作者：弘历
朝代：清
体裁：五言律诗

招提隔横岭，不数里而遥。那可孤初地，浑疑坐半霄。佳惟竹泉独，清觉谷岩饶。何必寻春色，天花满座飘。
碧云寺
作者：弘历
朝代：清
体裁：五言律诗

拾级登云磴，探元叩法门。真宗标相好，满字演风幡。古柏阴笼殿，閒花香护轩。山房筑东壁，德水挹清源。
碧云寺
作者：弘历
朝代：清
体裁：五言律诗

树杪见莲界，云标步柰园。老松千载鬣，古殿百年垣。翠岭为屏护，清波绕砌湲。玉泉十丈瀑，谁识此其源。
碧云寺
作者：弘历
朝代：清
体裁：五言律诗

清暇停游䍐，萧辰憩照园。树丹秋未老，室白昼馀温。幻袅天衣缕，灵淙石髓源。羔羊侍臣咏，静寄合忘言。
碧云寺
作者：弘历
朝代：清
体裁：五言律诗

祗园近北邻，山静得来频。佛自如如相，予惟业业人。未妨游偶暇，了足悟清因。不藉山僧住，今稀能可伦。
碧云寺
作者：弘历
朝代：清
体裁：五言律诗

精蓝据层阜，雁塔涌龙宫。表里烟霞蔚，呼嘘苍颢通。西峰围列嶂，北涧挂长虹。累榭凭栏处，田盘指顾中。
碧云寺
作者：弘历
朝代：清
体裁：五言律诗

精蓝隔翠岭，不二里而遥。龙象常为守，袈裟底藉招。閒心惬幽赏，俗虑净全消。何必天台路，方当过石桥。
碧云寺
作者：弘历
朝代：清
体裁：七言绝句

翠深初地净无埃，叠嶂威纡涧户开。松韵泉声都好在，一时兴会又新来。
碧云寺
作者：弘历
朝代：清

隔岭别为区，精蓝静以俱。每参相与好，难论有和无。法雨真优渥，碧云任卷铺。设云云那碧，迭树岂非乎？
碧云寺
作者：弘历
朝代：清
体裁：五言律诗

隔岭别为区，精蓝静以俱。每参相与好，难论有和无。法雨真优渥，碧云任捲铺。设云云那碧，叠树岂非乎。
碧云寺
作者：弘历
朝代：清
体裁：五言律诗

隔岭有祗园，每来叩法门。泉仍千载韵，柏以万年论。古月常印水，微风不动幡。俗僧去已尽，本色碧云存。
碧云寺
作者：弘历
朝代：清
体裁：五言律诗

隔岭问祗园，轻舆陟降原。披林宛得路，望柏识笼门。池洗声和色，竿忘风与幡。如如调御者，示我以无言。
碧云寺
作者：弘历
朝代：清
体裁：五言律诗

隔嶂耸花宫，碧云有路通。与其助山色，曷若利农功。名者空笼寺，实还飘避风。遥看麦苗绿，惜盼意增忡。
碧云寺
作者：弘历
朝代：清
体裁：五言律诗

隔谷祗园古，中天耸玉台。不安比邱住，尽去椓人灰。面目还清净，松篁作侣陪。应真参五百，飞渡大江来。
碧云寺
作者：弘历
朝代：清
体裁：七言律诗

韬光灵隐亦纡远，两寺似他一寺分。香山适才游白社，越岭便以至碧云。忍草禅枝恒自在，芝田花雨相氤氲。坐我山房聊悦性，岂从梵帙参声闻。
碧云寺
作者：弘历
朝代：清
体裁：五言律诗

鹿苑压崇椒，云廊开士寮。一空惟寂寂，元著乃超超。安得延僧灿，犹然恶竖刁。倚栏评古迹，殷鉴在前朝。
碧云寺·其一
作者：弘历
朝代：清
体裁：七言绝句

上方钟磬六时閒，著我偷閒一叩关。朗辟云窗骋遥目，远村近墅雨晴间。
碧云寺·其一
作者：弘历
朝代：清
体裁：七言绝句

招提数武接山园，爽籁迎秋嘉樾繁。山鸟不鸣长日静，泠泠惟听瀑泉喧。
碧云寺·其一
作者：弘历
朝代：清
体裁：五言律诗

香土开天半，云垣筑亩平。坐穷千里目，葆检九秋清。霜后松生翠，风前瀑怒鸣。自非来净域，谁解息尘情。
碧云寺·其三
作者：弘历
朝代：清
体裁：七言绝句

每将少许胜多许，待欲言奇转复奇。移石动云能变幻，衔峰返照故参差。
碧云寺·其三
作者：弘历
朝代：清
体裁：七言绝句

烟霞�引入崇深，精舍依迟足悦心。山鸟似能传佛偈，分明道著去来今。
碧云寺·其二
作者：弘历
朝代：清
体裁：七言绝句

乳窦淙淙清且渫，竹垆适可试茶槽。品泉公论应心折，此让江南第二高。
碧云寺·其二
作者：弘历
朝代：清
体裁：五言律诗

佛日增轮奂，霜天凑洁鲜。六檀非所论，万景得教全。似画开屏写，成诗磨壁镌。石桥今又过，忽忆虎溪边。
碧云寺·其二
作者：弘历
朝代：清
体裁：七言绝句

松间路转山亭古，岭外窗临绣壤丰。游目骋怀差可慰，黄云将次熟西风。
碧云寺·其四
作者：弘历
朝代：清
体裁：七言绝句

地近峣峰先落日，风来深谷峭生凉。秋情野寺增萧飒，暮色平川入莽苍。
碧云寺叠去岁韵
作者：弘历
朝代：清
体裁：五言律诗

古寺接离宫，轻舆宛转通。当年笑君道，此地费民功。似昨亦望雨，生云便作风。明知一切法，胥幻却真忡。
碧云寺得句
作者：弘历
朝代：清
体裁：七言律诗

回峰转路顿殊境，山寺幽居夙所欢。亭过洗心心早洗，景如观幻幻堪观。泉声松韵原相静，净几明窗了未寒。万树四邻本不易，碧云却作锦云看。
碧云楼
作者：弘历
朝代：清
体裁：五言律诗

高树横楼出，碧云金字题。含风翻飒飒，过雨转凄凄。缃帙氤氲映，晶帘淡荡低。晚来更别致，山色夕佳西。
碧天
作者：弘历
朝代：清
体裁：五言律诗

碧天淡且清，云敛万峰晶。行旅辞愁泞，黍禾争怒生。西南吐一片，霏洒旋时晴。斜照原高暴，洗车许副名。
碧峰寺
作者：弘历
朝代：清
体裁：七言绝句

寺门常对碧峰开，镇日无僧有鹿来。借问为同抑为异，果然弥勒笑咍咍。
碧峰寺
作者：弘历
朝代：清
体裁：七言绝句

山寺寥寥不著僧，青松苍鹿自相应。何须更藉金绳度，已是诸天最上层。
碧峰寺
作者：弘历
朝代：清
体裁：七言绝句

山寺巍然向碧峰，龙鳞作是种成松。何妨鹿有千群迓，却喜僧无一个逢。
碧峰寺
作者：弘历
朝代：清
体裁：七言绝句

山寺犹然对碧峰，曾无白足寺前逢。个中那是全提句，相照光光證月容。
碧峰寺
作者：弘历
朝代：清
体裁：五言律诗

招提对碧峰，朗润玉芙蓉。涧响鸣犹急，林光色更浓。有欣庆农计，无暇问禅宗。随处堪拈咏，懋勤砚匣供。
碧峰寺
作者：弘历
朝代：清
体裁：五言律诗

招提碧峰对，奚必别名徵。守户常教鹿，閒房弗住僧。法原无二相，默已示三乘。成句傥然出，不期所与能。
碧峰寺
作者：弘历
朝代：清
体裁：七言律诗

招提门对碧崚嶒，峪路从兹步步登。上界本来清净界，一灯燃得百千灯。并无暮鼓常游鹿，虽有云房不著僧。好景奚妨逐时异，随缘摘句我犹能。
碧峰寺
作者：弘历
朝代：清
体裁：七言绝句

梵宇招提对碧峰，六时常寂寺楼钟。不安僧侣谈宗教，祗许空岩护象龙。
碧峰寺
作者：弘历
朝代：清
体裁：七言绝句

梵宇门常对碧峰，堂堂莲座现金容。焚修不藉僧雏滥，苑户六时自撞钟。
碧峰寺
作者：弘历
朝代：清
体裁：五言律诗

石径两傍松，山门对碧峰。漫云屈玉食，便以礼金容。祗树动风静，禅花过雨浓。不教白足守，南北那寻宗。
碧峰寺
作者：弘历
朝代：清
体裁：七言律诗

碧峰实乃肖祇园，点缀园姿画意存。亦弗著僧守门户，常看有鹿到庭轩。云开色濯山容翠，雨过声添涧响湲。即色即声谁所设，不知何以悟三幡。
碧峰寺
作者：弘历
朝代：清
体裁：七言律诗

碧峰门里碧峰寺，法界慈云此日开。殿倚乔松如古刹，阶围流水作香台。佛无色相何需尔，山有清真亦幻哉。为是径寻西峪路，不妨过往辄留陪。
碧峰寺
作者：弘历
朝代：清
体裁：七言绝句

翠滴峣峰螺黛纹，招提门对与平分。无僧日日閒贝帙，祇有钟声报晓闻。
碧峰寺
作者：弘历
朝代：清
体裁：七言绝句

调御中间坐丈夫，飞来花雨著曾无。门前正与碧峰对，试问于斯同也殊。
碧峰寺
作者：弘历
朝代：清
体裁：七言律诗

门对碧峰因额寺，寺而曾弗著僧徒。禅枝忍草自佛法，鹤下鹿游任物娱。偶到不知今与昔，忘言那论有和无。道场亦自松引路，何至誇多曰万株。
碧峰寺
作者：弘历
朝代：清
体裁：七言律诗

门对碧峰寺以名，有松苍翠有泉清。不教僧住污净域，尽许鹿来守化城。到此即空还即色，迩时宜雨亦宜晴。心閒那更禅心悟，触目消閒七字成。
碧峰寺
作者：弘历
朝代：清
体裁：五言律诗

门对碧峰开，笼阴松与槐。真堪称鹿苑，遂以礼蜂台。至此谁为此，如来无去来。一声清磬响，遮莫不言该。
碧峰寺口号
作者：弘历
朝代：清
体裁：七言绝句

山寺常年向碧峰，阶前种树老盘龙。忽生笑问王摩诘，可是诗中昔所从。
碧峰寺漫题
作者：弘历
朝代：清
体裁：古风

有寺却无僧，此意人知否。艰得赐紫流，得亦名利薮。不如付碧峰，面目本来有。设问那开门，曰付鹿为守。
碧峰馆
作者：弘历
朝代：清
体裁：七言绝句

一朵芙蓉作阵屏，四时无改叠浓青。天风飒沓翻峰落，馥郁吹来满室馨。
碧峰馆
作者：弘历
朝代：清
体裁：古风

三间閒馆倚碧峰，垒㠑突兀殊难状。雕琼纂锦无不工，造物夫岂劳心匠。小坐促成七字诗，窗棂峰影旋旋移。影尽片晌诗成矣，尔许兴会亦于此。
碧峰馆
作者：弘历
朝代：清
体裁：古风

叶疏峰姿瘦，叶密峰姿隐。斟酌其秾纤，夏孟为平准。色不碍其碧，形更露其蕴。风声落偨池，日色炫嶾嶙。停舆小憩间，五字传神允。
碧峰馆
作者：弘历
朝代：清
体裁：七言绝句

山馆岧峣倚碧峰，墨壶琴荐足清供。笑予不是高閒者，应付丹邱与赤松。
碧峰馆
作者：弘历
朝代：清
体裁：七言绝句

濯枝湔叶耸重重，到馆开窗对碧峰。似是青莲擎佛手，分明有相示真宗。
碧峰馆
作者：弘历
朝代：清
体裁：七言绝句

芸馆崔嵬倚碧峰，分明树背玉芙蓉。祇疑阿那云深处，应有佺乔鍊药踪。
碧峰馆
作者：弘历
朝代：清
体裁：古风

馆倚玉笏森，碧峰插天表。其下屋三间，亩平朴而窈。向东延望遥，昆明似杯小。千林未作叶，晦晴幻枝杪。滃濛忽落低，顿失画形杳。
碧峰馆二首·其一
作者：弘历
朝代：清
体裁：七言绝句

一峰杰竖插天孤，万劫亭亭有是乎。设使栖霞蓦移置，较于玉冠亦无殊。
碧峰馆二首·其一
作者：弘历
朝代：清
体裁：七言绝句

曲廊益上益探奇，室倚碧峰活画披。便与摄山同秀拔，肯轻纱帽漫名之。
碧峰馆二首·其一
作者：弘历
朝代：清
体裁：七言绝句

香山多岭鲜孤峰，拔地倚天只此逢。人似神仙中独立，却看碧氅易王恭。
碧峰馆二首·其二
作者：弘历
朝代：清
体裁：七言绝句

峰前朴筑几间房，来以偶而不以常。输与虚窗恒揖翠，号他应作米襄阳。
碧峰馆二首·其二
作者：弘历
朝代：清
体裁：七言绝句

拈出宛如迦叶逢，果然青色矗芙蓉。太冲诗句话成两，峭茜菁葱会一峰。
碧峰馆二首·其二
作者：弘历
朝代：清
体裁：七言绝句

锁枝缛叶名难辨，往古来今实未移。把笔陈言图欲去，恰欣觌面逗新思。
碧峰馆口号
作者：弘历
朝代：清
体裁：七言绝句

书馆萧然倚碧峰，千林秀色一窗供。云端杵臼何仙迹，于我殊途不拟逢。
碧峰馆口号
作者：弘历
朝代：清
体裁：七言绝句

山馆岧峣栖碧峰，石门仍倚玉芙蓉。随行近侍无堪语，祗拟云间呼赤松。
碧柳图山名蒙古语谓砺石为碧柳在克尔素边门外癸亥东巡过此曾有作今岁至吉林应进伊屯边门取路少北而东故遥见之
作者：弘历
朝代：清
体裁：五言律诗

旧识吉林路，遥瞻碧柳图。依然峰矗彼，曾忆句吟吾。何日山为砺，流年隙过驹。拈髭长若许，罨画了无殊。
碧桃花
作者：弘历
朝代：清
体裁：七言绝句

露井碧桃开满枝，叶蓁华灼特丰姿。若非停跸无端值，一岁春光竟付谁。
碧澜亭
作者：弘历
朝代：清
体裁：七言绝句

新水生波漾碧澜，轻鯈来往喜池宽。即斯与物皆春意，何必投竿倚石栏。
碧澜亭
作者：弘历
朝代：清
体裁：古风

昨腊立今春，孟末如仲早。向阳冰渐融，碧漾微澜好。入目喜新赏，人情藉可晓。然而未之思，一瞬驹影渺。谁能驻此影，金刚六如讨。
碧澜亭
作者：弘历
朝代：清
体裁：七言绝句

池亭绨几对南薰，轻拂波光练影分。今日几閒宜底事，便当异水一成文。
碧澜亭口号
作者：弘历
朝代：清
体裁：七言绝句

虚为水即实为冰，虚实何尝有定称。输与空空四柱者，水冰虚实听其仍。
碧照亭
作者：弘历
朝代：清
体裁：古风

六柱无十笏，崥崹上若鶱。天池临澈底，古镜是轩辕。荇藻梳演漾，松竹影在里。东坡张怀民，未免溷彼此。翠萝倚作屏，渌水开为鉴。上下映带清，著我虚舟泛。既澄息诸虑，惟虚含众妙。此意自古今，静者閒来照。
碧照楼
作者：弘历
朝代：清
体裁：七言绝句

一例冰光呈碧照，所饶风度靖波澜。恰如月镜悬清朗，何必微云点缀看。
碧玉盘谣
作者：弘历
朝代：清
体裁：古风

碧玉之盘径逾尺，质本规圆色光泽。准夷重器守世则，贮以马湩可盈石。穹庐玉醴斯陈席，以招百福繁生息。仁义不施攻守易，矫虔夺攘纷兵革。休屠金人且弗惜，玉盘自合弃荒棘。磕破边角秦玺阸，伊犁垦田耕者获。驿使致京飞不翼，取裁改作葵花式。穆然完好绨几侧，汤之盘铭日新德，用识颠末苕华勒。
碧玉盘谣叠旧作韵
作者：弘历
朝代：清
体裁：古风

玉不自言艰致尺，卫拉所有守世泽。磕损改作中规则，形肖葵花非楚石。惜其独置于笋席，和阗六城久休息。产玉岁贡春秋易，更番驿递盛以革。相材琢磨工岂惜，阅时成盘等垂棘。旧器既免播越阸，新器更庆良朋获。物必有偶如鸟翼，连珍萃美昭良式。承惟檀几不欹侧，叠韵载咏志合德，匪誇我武扬疏勒。
碧琳馆
作者：弘历
朝代：清
体裁：七言绝句

假山何碍植真篁，新笋成林粉箨香。恰值河源初过雨，汞珠银缀绿琳琅。
碧琳馆
作者：弘历
朝代：清
体裁：七言绝句

节节雕琼叶叶栾，韶春真是报平安。三冬望泽常眉皱，博得今朝慰眼看。
碧琳馆三首·其一
作者：弘历
朝代：清
体裁：古风

叠石为假山，植桧称温树。咫尺兰戺间，缥缈蓬壶趣。雕绘讵足尚，澹泊素所慕。可以贮琴书，遐心期古遇。户外响轻风，琅玕奏韶濩。
碧琳馆三首·其三
作者：弘历
朝代：清
体裁：古风

殷怀周海宇，深居敢宴盘。寸阴信不假，万几焉有閒。轻裘念鹑结，玉食轸粝餐。圣狂别罔克，朝夕凛惕乾。肯堂励方来，保此磐石安。
碧琳馆三首·其二
作者：弘历
朝代：清
体裁：古风

佳景足一窗，新名恰当可。奚事建章宫，门户千万夥。漏报出花钟，篆袅沈檀火。后乐惟同民，先忧益廑我。永言茕独哀，岂啻富人哿。
碧琳馆咏竹
作者：弘历
朝代：清
体裁：五言律诗

几个云窗外，仙家自有家。风敲鸣凤管，云灿镂琼华。写色偏宜淡，论情好在遐。晦翁精理学，餐吐也称嘉。
碧静堂
作者：弘历
朝代：清
体裁：六言诗

一壑一峰顿殊，有堂有阁分区。总以青云为幄，直从绿玉寻途。已喜山色无杂，惟馀鸟韵相呼。片刻言旋顾谓，碧静名果不孤。
碧静堂
作者：弘历
朝代：清
体裁：古风

一径入深林，三间栖碧嶂。既静虑因澄，惟虚观亦畅。远山夫何似，高下翻翠浪。可以涤尘襟，而尽非时尚。壁间新什阙，此债应须偿。
碧静堂
作者：弘历
朝代：清
体裁：五言律诗

一曲岩阿閟，四邻山色围。秋光入萝径，睱日款松扉。绿意犹如许，素心初不违。徘徊研竹素，未易契精微。
碧静堂
作者：弘历
朝代：清
体裁：五言律诗

一谷经千曲，非遥转致深。碧兮如濯目，静矣恰宜心。林未玫瑰色，泉犹琴瑟音。秋长今岁独，呦鹿且迟寻。
碧静堂
作者：弘历
朝代：清
体裁：七言律诗

云栈萦纡蕙露披，肩舆步步入幽奇。未逾碧也彼万树，真是静哉此一时。鹿不避人窗下过，鹤如陪客砌傍窥。驻庄两月斯初到，自笑何须搆筑为。
碧静堂
作者：弘历
朝代：清
体裁：五言律诗

今日多馀暇，山中试一寻。新秋天碧静，飒景意深沉。触目无尘趣，忘言生道心。傥来却初到，把笔与留吟。
碧静堂
作者：弘历
朝代：清
体裁：七言绝句

佳处山情似水情，润含纹叠罨檐楹。恰如范氏岳阳记，一碧真看万顷呈。
碧静堂
作者：弘历
朝代：清
体裁：五言律诗

借问山深趣，山深静有馀。九霄悬碧照，万虑尽空诸。侧牖窥苍鹿，倒泉飞锦鱼。夕阳片时落，幻作紫金蕖。
碧静堂
作者：弘历
朝代：清
体裁：五言律诗

入峡不嫌曲，寻源遂造深。风情活葱茜，日影贴阴森。秀色难为喻，神机借可斟。千林犹张王，留得小年心。
碧静堂
作者：弘历
朝代：清
体裁：古风

堂在万山中，所以不常至。至必趣非常，而总饶静意。长空一片碧，叠树千章翠。映带难形容，夫何可思议。于无思议际，如是偶清寄。
碧静堂
作者：弘历
朝代：清
体裁：五言律诗

树色碧无碍，山光静有馀。明将启跸去，且复凭窗虚。尘意何曾到，道心可验诸。便因思舜命，耽逸岂因予。
碧静堂
作者：弘历
朝代：清
体裁：五言律诗

烘谷秋阳暖，雅宜问景前。径穿出树杪，堂迥坐山巅。纵目极空阔，俗情都弃捐。碧天真是静，无际一虚圆。
碧静堂
作者：弘历
朝代：清
体裁：七言绝句

碧天雨过全消暑，静室窗前小坐宜。欲使后来弗重搆，既思此搆属何为。
碧静堂
作者：弘历
朝代：清
体裁：五言律诗

碧是色之静，堂居山以深。了堪忘净谛，讵止空尘心。烦热避空谷，凉风生翠林。丁丁橡子落，飞啖乱岩禽。
碧静堂
作者：弘历
朝代：清
体裁：五言律诗

筑堂倚㠍嶪，开牖眄偨池。太古碧无尽，日长静此时。鹤林言则合，栗里住斯宜。距跃彼应乐，达聪我异为。
碧静堂
作者：弘历
朝代：清
体裁：五言律诗

精舍近书堂，高低隔几冈。轻舆度崔错，平榻坐常羊。叠樾色如沐，鸣禽声亦忘。色声归至静，知静又谁当。
碧静堂
作者：弘历
朝代：清
体裁：五言律诗

羊肠才数转，螺髻又高骞。拾给得门户，搆虚有室轩。花清锦如濯，松古籁非喧。几上芸编设，乘閒手自翻。
碧静堂
作者：弘历
朝代：清
体裁：五言律诗

过谷复登山，书堂松壑间。隔年犹碧静，快霁对孱颜。日朗林愈翠，风清窗不閒。摛吟惟遣兴，那拟破天悭。
碧静堂
作者：弘历
朝代：清
体裁：古风

静为碧之能，碧则静之所。二者本相资，奚分宾与主。山堂付不知，如是阅千古。
碧静堂
作者：弘历
朝代：清
体裁：五言律诗

高秋更清暇，步辇试山游。触景因寻胜，随缘遂入幽。山堂颜碧静，湘管称吟收。无碍绿林表，星红一二投。
碧静堂自嘲
作者：弘历
朝代：清
体裁：古风

岩一起一伏，谷一抱一环。为胜辄弗同，而颇劳跻攀。择最筑轩堂，揽要图坐观。原复肩舆至，仆人忙不閒。推已之谓恕，吾犹恧此间。
碧静堂题画
作者：弘历
朝代：清
体裁：五言律诗

刻峭沿幽栈，寖寻造敞堂。今年却初至，僻处足相羊。宛转林穿绿，参差意近苍。静思其碧者，不及画中长。
碾䬯
作者：弘历
朝代：清
体裁：七言律诗

大官月令碾䬯呈，自是林监灌溉成。可识近畿麦全失，兼忧南亩菽需耕。卒将璧祷莫听我，快以彘尝岂近情。夙笑肉糜问饥者，那能下咽祗惭生。
碾䬯
作者：弘历
朝代：清
体裁：五言律诗

碾䬯本连展，诗见陆家游。讹语沿何代，雅传幸有由。经旬虞穫歉，一雨幸仍收。欲问淮人饵，向愁孤负不。
碾䬯
作者：弘历
朝代：清
体裁：五言律诗

饼饵香风到，雕槃荐碾䬯。不宁尝野味，兼以忆穷檐。秋近日无几，芒抽雨未沾。密云空读易，愁上两眉尖。
碾䬯
作者：弘历
朝代：清
体裁：古风

麦有小大殊，实则皆一类。大者常先熟，亦赖雨旸遂。去冬雪泽稀，望雨过春季。将谓麦全无，安望饼堪饵。闰月迟节候，夏首沾天赐。旋转岂人力，芃芃陇回翠。风翻万顷波，晴饱千针穗。犹可半收穫，喜出吾所意。大官供碾䬯，雕槃聊一试。纵逊玉食腴，爱此田家味。
磁州道中作·其一
作者：弘历
朝代：清
体裁：七言绝句

一道中间柳两行，笼阴障壒郁苍苍。往还覕眼何殊观，霜染长条强半黄。
磁州道中作·其三
作者：弘历
朝代：清
体裁：七言绝句

绿水红桥曲抱原，蜗庐蟹舍貌江村。一鞭昨过诚轻掷，七字今来好重论。
磁州道中作·其二
作者：弘历
朝代：清
体裁：七言绝句

引滏浇田宛乐郊，劭农良吏尚传包。欣看纳稼崇墉积，辛苦宵绹与昼茅。
磁鹤
作者：弘历
朝代：清
体裁：五言律诗

在阴原有象，弹舌却无声。鍊就丹砂质，翩来白玉京。邈哉云海意，休矣稻粱情。怅恨临皋过，东坡识姓名。
磨笄山
作者：弘历
朝代：清
体裁：五言律诗

迢递云中过，临风感慨多。犹来杞城操，应续柏舟歌。人在代何在，笄磨志不磨。鸡鸣山月曙，里语更传讹。
示七弟及诸皇子
作者：弘历
朝代：清
体裁：古风

汝曹读书久，兹命随时巡。讵云事嬉游，吾意良有因。祖制不可忘，勉继在后人。汝观此稼穑，勤哉劳万民。汝观彼部落，何以来相亲。乘马汝安逸，仆役殊苦辛。深宫汝丰裕，蔀屋多窭贫。见猎可悟学，射鹿应怀仁。絜矩汝其蘉，大旨斯略陈。
示山东巡抚准泰
作者：弘历
朝代：清
体裁：七言绝句

山左前巡忆荐饥，吾民疾苦日思之。三年休息今何若，莫饰虚观进颂词。
示山东巡抚准泰所过兰山郯城上年略被偏灾之区见扶携而来者虽无饥寒之色而室庐盖藏究不逮他邑亟命加赈并未经过而亦系偏灾之五州县令分别加赈焉
作者：弘历
朝代：清
体裁：古风

兰郯去秋潦，蠲赈早施惠。今来阅闾阎，稍幸起凋敝。尚未臻盈宁，终鲜盖藏计。俗云民所艰，青黄不接际。念此心怦怦，岂靳沛恩济。加赈有常经，随宜善措置。其馀五州县，歉收与此类。虽非目所击，民瘼岂有异。贫户有等差，布泽应次第。毋使吏胥侵，向隅或弗逮。庶冀苍黎苏，安心待逢岁。
示山西巡抚阿里衮及其属吏
作者：弘历
朝代：清
体裁：五言律诗

策骑度龙泉，山川限晋燕。入疆今两度，省俗幸仍前。穿窖堆陈粟，梯冈辟野田。唐风知尚俭，示礼要为先。
示总督黄廷桂
作者：弘历
朝代：清
体裁：五言律诗

三县虽加赈，经临倍切情。恤民宁过厚，咨尔善推行。贷种休偿责，兴锄莫误耕。所怜灾歉后，欢忭马前迎。
示江苏学政庄有恭
作者：弘历
朝代：清
体裁：七言律诗

从来庠序储才地，观国之光利用宾。所贵清真兼雅正，莫容牛鬼及蛇神。春华秋实崇经术，廷献家修重大伦。自是此邦文胜质，丁宁致勖务还淳。
示盛京五部侍郎
作者：弘历
朝代：清
体裁：七言律诗

陪都五部备官仪，实各亮工有所司。讵祗养高胜国似，亦常抡彦内朝移。曹郎互半中兼外，台职应全罢允宜。大异南京纷议论，徒资挠乱竟何禆。
示盛京五部侍郎
作者：弘历
朝代：清
体裁：七言律诗

陪都制度规京国，五部原应各备官。惟一合思鲜咨度，统群当念倍艰难。虽云汉语易清语，莫尚新观忘旧观。明季末流兹远异，钦哉六计表衣冠。
示盛京奉祀诸宗室
作者：弘历
朝代：清
体裁：五言律诗

明禋歆一脉，奏假训昭垂。水木思源本，烝尝奉豆彝。离家汝莫念，与祭我犹亏。试想百年始，涧缠还在兹。
示盛京留守诸臣
作者：弘历
朝代：清
体裁：五言律诗

宅洛名惟旧，迁邠地岂新。维屏思保障，体国在安民。业拟苞桑固，风期丰芑淳。入疆怀有庆，述职慰时巡。
示直隶总督方观承及其属吏
作者：弘历
朝代：清
体裁：七言律诗

下隰高原一律滋，春巡正值省耕时。思其艰矣穷黎庶，与我共之良有司。稍幸频仍逢岁稔，几曾容易致风移。休和端自人心感，谩诩丰亨弛敬寅。
示直隶总督方观承及其属吏
作者：弘历
朝代：清
体裁：古风

驱车过瀛州，纵目瞻原田。原田有积水，冰凝雪铺连。秋麦既误种，春种亦觉艰。去岁涝非常，调幕吾恧旃。赈救或少靳，灾黎何赖焉。村行历观民，色实鲜饥寒。都称赖麦稔，早收穫潦前。此语疑信半，况在跸路边。其不经见者，宁无向隅人。我惟加实惠，尔其勉勤宣。官阶大小殊，民父母同然。各尽保赤心，苍黎庶多全。
示直隶总督鄂弥达及各属
作者：弘历
朝代：清
体裁：五言排律

畿辅岁巡省，清尘勤且谙。长民宁秖此，适已率为惭。岁美人教俭，男耕女拙蚕。实心日戒五，异政迹宗三。切以慈祥导，徐将礼乐涵。休风自首善，遐壤庶因覃。
礼大报恩延寿寺
作者：弘历
朝代：清
体裁：五言律诗

祗园辛未建，延寿祝慈宁。忍草三春绿，禅枝万古青。空空即色色，物物自形形。将复涂丹雘，九旬庆大龄。
礼慈云寺
作者：弘历
朝代：清
体裁：七言律诗

路侧花宫历百年，谁知不戒郁攸延。无颓废那有兴建，非色空即是定禅。吉日落成因展礼，好春随喜小留连。须臾石陌驱车去，隐隐钟声断野烟。
社稷坛祈雨进宫斋戒之作
作者：弘历
朝代：清
体裁：古风

常雩曾步祷，怵未格难谌。逡巡又踰月，蕴隆势更侵。群祀靡不宗，微雨弗成霖。芒种倏已过，夏至将届临。今岁剧常岁，缘待布秧针。为期愈切迫，右坛躬致忱。预日返法宫，斋戒省身心。思过不胜思，言钦恐未钦。郊畿多赤地，益予愁怀深。踧踖立南荣，晚宇生浮阴。
社稷坛祷雨
作者：弘历
朝代：清
体裁：七言律诗

敢云久矣惄予心，躬祷灵坛重致忱。加玉义缘祈芘荫，升香敬用伫居歆。祝辞请命出衷曲，皇乐调和冀答阴。五日为期难更缓，油云即待霈甘霖。
祀事礼成诣畅春园问安·其一
作者：弘历
朝代：清
体裁：七言绝句

法宫斋戒五朝馀，大祀亲承返驾初。迩日炎风偏亢烈，肃趋仙苑启兴居。
祀事礼成诣畅春园问安·其二
作者：弘历
朝代：清
体裁：七言绝句

黍苗才遍绿畴间，望泽心殷民瘼关。大异去年经览象，踟躇何以慰慈颜。
祀少皞陵
作者：弘历
朝代：清
体裁：五言排律

徙都传曲阜，践祚忆穷桑。克缵三皇后，宏开五帝庆。建官遵鸟纪，举德以金王。名与乾坤永，功同日月光。藐子承后统，积悃谒云阳。言念大渊盛，瞠乎已望洋。
祀岱庙·其一
作者：弘历
朝代：清
体裁：七言律诗

释奠回銮礼岱宗，绳先不为事登封。地灵自是神凭宇，庙古还看黛蔚松。阶下崎崟临介石，殿中肃穆仰苍容。已躬那更求多福，祈岁心殷惠我农。
祀岱庙·其二
作者：弘历
朝代：清
体裁：七言律诗

祀视三公旧典行，配天生物镇苍精。崇朝所冀云蒸雨，大德应符震出亨。寝殿端居帝偕后，仙坛配享弟随兄。泰山林放如相拟，久矣禋宗不易明。
祀灶日坤宁宫作
作者：弘历
朝代：清
体裁：五言律诗

深意昨年示，明禋是日呈。政归应子事，体健此躬行。九宇率称稔，十全更一赢。天禧超自古，兢业凛持盈。
祃木特诗
作者：弘历
朝代：清
体裁：古风

厄鲁祃木特，本其旧宰桑。领众扎哈沁，所职守边疆。昔奉其主命，侵掠我驼羊。西鄙众军士，群知勇异常。前岁三策凌，向化入相望。祃木特亲追，阑进我卡塘。弗及乃退出，未敢肆猖狂。维时予有命，边臣尔何恇。隘界等无人，不擒汝罪当。边臣闻乃惧，诱致奏九阊。予谓不明讨，计诱失斟量。命释祃木特，薄责励戎行。阿睦尔撒纳，彼中久披猖。祃木特与战，屡胜兵威扬。撒纳大穷蹙，始决亲来降。侵寻彼大乱，我师压境强。祃木特亦归，优眷加冠裳。进兵命与议，造膝陈言良。撒纳今虽顺，其心乃豺狼。不可命彼往，往必为厉殃。予云不逆诈，遣彼亦何妨。使其显背叛，正罪往斧吭。亡何定伊犁，亡何逆迹彰。谲贼谋夙定，煽乱为鸱张。祃木特力寡，劲敌归途搪。犹手刃三贼，力尽马亦僵。被擒见撒纳，不屈气更昂。逆贼责之云，卫拉天各方。汝何心向内，同类而相戕。祃木特唾之，理义人之纲。旧主嗣早绝，匪我独恝忘。大君惟讨逆，信义昭煌煌。擒我复舍之，既归恩遇滂。于恒尚应报，起死可弗偿。向内非独我，汝先沐宠光。一死我弗惧，骈诛汝立亡。逆贼惭无言，绞缢厥命伤。伊犁重底定，游魂走踉跄。胁从以次擒，生致明宪章。问以祃木特，毕知颠末详。烈士何处无，未可分域乡。录实檃括辞，千载流声芳。
祇林
作者：弘历
朝代：清
体裁：七言绝句

祇林无数名山占，或焕庄严或废堕。若论化身千百亿，声求色见总虚为。
祇林
作者：弘历
朝代：清
体裁：七言绝句

重看两字由谁起，横岭竖峰总郁森。会得文殊采药语，不妨随地入祇林。
祈谷前一日诣斋宫作
作者：弘历
朝代：清
体裁：古风

开年数日又逾旬，旧例钦依祀次辛。十二层楼层积雪，銮舆徐出凤城闉。葱郁围坛峙古松，瑞龙碧瓦迥三重。培根时玉高如阜，较比昨年泽更浓。皇乾宝殿肃拈香，趋入西门百步强。视履无庸藉扶掖，诚蒙昊贶幸身康。
祈谷前一日诣斋宫作·其一
作者：弘历
朝代：清
体裁：七言绝句

百礼今年依例行，平明玉辇出都京。六街积素人胥悦，何事怦然独缱情。
祈谷前一日诣斋宫作·其三
作者：弘历
朝代：清
体裁：七言绝句

步甲坛丁众役攒，松根三尺雪培看。按名行赏胥教被，敛锡由来示一端。
祈谷前一日诣斋宫作·其二
作者：弘历
朝代：清
体裁：七言绝句

癸巳至今阅六年，诣坛同此步琼田。此犹元旦蒙初祉，敬慰之馀较胜前。
祈谷前一日诣斋宫作·其四
作者：弘历
朝代：清
体裁：七言绝句

明窗日影又新春，撚指流光验以真。几简依然频问政，古稀犹未歇肩人。
祈谷前一日诣斋宫谒坛礼拜作
作者：弘历
朝代：清
体裁：古风

黄道天街循路中，都闉衢市历绥丰。人情物景诚殷富，却想郊村可得同。昨冬收雪树培根，馀月逮今消鲜存。晴久泽微以至此，回思丁未愧心源。诣坛瞻拜此躬行，深沐穹恩感切诚。祇以耋年微减步，过中权厥重和轻。
祈谷前一日诣斋宫辇中作
作者：弘历
朝代：清
体裁：五言律诗

冬雪虽沾渥，腊晴过月馀。昨来看霰集，兹复洒霙初。益切望殷若，更怜时止如。诣坛瞻拜处，吁泽敬申予。
祈谷坛礼成恭纪
作者：弘历
朝代：清
体裁：五言排律

谷宝惟民命，于郊敢即安。被田明万烛，辨位肃千官。出甲当寅月，用辛礼泰坛。柴钦升大武，乐具下双鸾。融盎苍龙气，温暾朱鸟丸。祗祈太一贶，敢谓寸诚单。
祈谷斋居
作者：弘历
朝代：清
体裁：七言律诗

上岁虽占三日晴，吾方盼雪意殷萦。情知春月长才数，眼望冬朝过已惊。泽欲早沾自我始，恩宜下逮验民生。簴原彻乐楣悬炬，紫禁清宵未解怦。
祈谷斋居
作者：弘历
朝代：清
体裁：七言律诗

今岁斋居异昨年，春屏仙木列粘骈。峙庭双栝雪倍泽，迁坐三朝乐彻悬。幸罢希膏切畿辅，仍殷补漏缱河堧。深宽加倍鸠夫役，冀即成功奏喜笺。
祈谷斋居
作者：弘历
朝代：清
体裁：古风

伊古重民天，祈谷实大祀。仲辛届首春，东郊逮于耜。迁坐御斋宫，犹惧吾心弛。铜人如师保，屋漏十手指。微诚冀少通，贶我丰年美。丰年岂易绥，寰宇博九陲。大有信希遘，粉饰我不为。水旱亦常有，济之在及时。所虞人力薄，究赖天恩垂。天恩匪可倖，孜孜勉勤政。省方典固昭，与祭义应敬。蒇事乃启跸，孚颙仰神听。锡福和且平，愿共斯民庆。
祈谷斋居
作者：弘历
朝代：清
体裁：古风

元正昨才过，翼日斋居虔。祭无不用敬，况此祈民天。庆典例弗举，在簴彻乐悬。岁前已立春，春屏朱户骈。秋金双麦穗，綵绮太平钱。徵吉匪为已，所愿丰农田。莲漏迟铜壶，几暇殊清便。安静迓崇禧，无妨什华篇。
祈谷斋居
作者：弘历
朝代：清
体裁：七言律诗

发岁祈灵大享坛，斋居清夜未云阑。惟几永念钦惟命，自省何能强自宽。涖政久虞敷政忽，阅人多觉识人难。所希鸿贶绥丰屡，粗与吾民共治安。
祈谷斋居
作者：弘历
朝代：清
体裁：五言律诗

大祀重初辛，清斋洁意身。幸看田积玉，恰应日临人。咨政常多愧，求贤若可亲。敬勤随岁永，忧乐后先频。
祈谷斋居
作者：弘历
朝代：清
体裁：五言律诗

左个昔犹昔，斋居今复今。勤民勖常德，惕已凛难谌。首祀寅清奉，初正气象愔。七旬又开一，敬畏与年深。
祈谷斋居
作者：弘历
朝代：清
体裁：古风

年前辛日春，祈谷人日及。重叠值金穰，庶几鸿禧集。昨宵阴达晨，望霰心眼急。过午旋放晴，珍借徒劳悒。情知时可待，凡事豫则立。雪象虽隆崇，斯乃积收拾。安得遍大田，三白果累辑。
祈谷斋居
作者：弘历
朝代：清
体裁：七言律诗

微霰虽飘望密零，经冬颙伫不遑宁。首勤农政祈初岁，仰冀天禧布始青。人日欲迎辉胜綵，元正甫过颂椒馨。致斋宴赏都无事，朝夕畴咨引在廷。
祈谷斋居
作者：弘历
朝代：清
体裁：七言律诗

排遣閒情解百忧，区区肯为一身谋。惟清六志将祈岁，资始三春此迓庥。静听闾阎诚既庶，却惭富教尚难周。所希大有寰区遍，礼义堤防好细求。
祈谷斋居
作者：弘历
朝代：清
体裁：五言律诗

斋必坐居迁，仍于左个焉。新正政方简，首祭意弥虔。冬泽虽云被，春膏亟欲连。同云时聚散，颙望又殷然。
祈谷斋居
作者：弘历
朝代：清
体裁：古风

新正哉生魄，迁坐居斋宫。本是彻悬久，而值易服恭。为民祈农祥，守礼敢从躬。自我望雪来，忽忽过三冬。昨知晋豫沾，屡沛复山东。奈何畿辅间，曾未时霙逢。兹当祈年殿，大祀对昊穹。事简益几敕，恩吁增心颙。晚宇布春云，曷惠六花浓。
祈谷斋居
作者：弘历
朝代：清
体裁：古风

民所重惟食，圣所慎惟斋。祈谷将大祀，迁座钦铜牌。五味举用淡，八音彻克谐。清夜省厥成，韶春迓欲来。浓云韬月光，复雪当益佳。
祈谷斋居
作者：弘历
朝代：清
体裁：五言律诗

礼节缛新年，斋居喜静便。玉楼明积雪，金鼎袅祥烟。重谷祈鸿佑，侧身致恪虔。庶人原不下，爆竹听喧阗。
祈谷斋居
作者：弘历
朝代：清
体裁：七言律诗

祈年躬祭望恩覃，左个斋居预日三。洁膳彻悬心致肃，华镫綵胜例听谙。初春惟念耕桑始，遣暇无妨书史眈。题壁率多盼捷句，几回清咏不胜惭。
祈谷斋居
作者：弘历
朝代：清
体裁：七言律诗

祈谷斋居当谷日，转寅首祚倍寅恭。重民三事曰惟祭，陈政九畴端在农。节物漫教辉火树，舂容先自警宵钟。明衣景仰宣尼慎，诗句清吟更有颙。
祈谷斋居
作者：弘历
朝代：清
体裁：五言律诗

迁坐临斋日，祈年值上正。民天实惟食，国本莫如氓。腊雪恩虽被，南方意每萦。麦诚三白渥，颙冀稻田耕。
祈谷斋居
作者：弘历
朝代：清
体裁：五言律诗

迁坐居左个，大斋异燕时。戒辛清口味，简政谧神思。户换宜春字，屏多望捷诗。幸哉围贼穴，仍急盼红旗。
祈谷斋居
作者：弘历
朝代：清
体裁：七言律诗

首岁祈年躬谨行，斋居迁坐肃精诚。铜人对似临师保，玉漏聆常凛旦明。瑞色农占宿三白，宫声市语彻新正。春联朱户书金马，悉我殷殷奉若情。
祈谷斋居
作者：弘历
朝代：清
体裁：五言律诗

首祭重祈辛，迁居左个寅。农占晴叶谷，春复昨成人。常服易其素，新禧为此民。皇州真富庶，爆竹达枫宸。
祈谷斋居
作者：弘历
朝代：清
体裁：古风

黍谷气昭苏，邹律春回旋。中辛为上日，祈谷陈衷渊。国家有与立，所赖民之天。伊古重兹祭，承事敢弗虔。矧予德滋薄，调燮无神权。十岁稔鲜书，暵涝或连绵。遑云政无玼，敢谓朝进贤。刑罚固已省，讵无盆底冤。比户纵蠲租，富庶何有焉。凡此恭默思，益觉增惕乾。斋宫清漏永，琴书静且妍。朝来布同云，玉戺频俄延。何当六出花，尺盈三辅田。
祈谷斋居即事
作者：弘历
朝代：清
体裁：古风

元旦贺慈宁，正朝拜夷使。有事弗得斋，次辛依往例。然子益憪衷，端居滋惕惴。乐固簴彻悬，炬乃檐犹缀。春朝恒卜昌，亦曰祈农瑞。雨讵非为泽，昨年殊亟备。颙调八有休，肃凛三无义。
祈谷斋居即事
作者：弘历
朝代：清
体裁：古风

祈谷此致斋，偏欣值谷日。晴和叶嘉占，迁坐孚颙谧。鸳瓦积雪铺，鸡树韶光栉。宝胜扶绮疏，不问知元吉。新正简几务，省躬益精密。圣狂一念间，应违千里疾。重熙固此时，保泰如虞失。昊贶信有徵，心存祇无逸。
祈谷斋居叠去岁旧作韵
作者：弘历
朝代：清
体裁：五言律诗

去岁捷希候，今年功蒇时。无非赖天助，益觉凛予思。紫阁战图画，彤墀斋宿诗。事平惟望稔，祥正肃青旗。
祈谷斋居述怀
作者：弘历
朝代：清
体裁：五言排律

元日将祈谷，斋居涤志清。天人畏相与，理欲验方萌。泽共初春布，心存旦气平。九年勤实政，一意黜虚名。每励终如始，由来满易盈。过因德凉积，灾为治乖呈。午夜频惶促，衷怀益屏营。明廷咨硕辅，何以慰予情。
祈谷礼成八韵
作者：弘历
朝代：清
体裁：五言排律

祈年蕴素诚，宝殿焕新名。益凛钦基命，重欣瞻落成。矞云扶栋宇，上日率公卿。雾馥升烟合，星辉列烛明。一衷陈玉帛，九阕备咸英。鸿贶希初祉，青韶逮始耕。泰符宏锡极，丰壤积琼霙。岁纪昭阳协，惟殷敬畏情。
祈谷礼成恭纪
作者：弘历
朝代：清
体裁：七言律诗

祈辛兆祀礼皇乾，国本民依意倍虔。大武一元角茧栗，朱干八佾羽翚翩。去年曾是希鸿佑，西极真教奠塞堧。求定明昭赉耆定，绥丰益祝万邦连。
祈谷礼成有述
作者：弘历
朝代：清
体裁：五言排律

祈年惟上日，田烛灿明霞。捧璧青坛肃，升柴紫燄斜。一心诚有恪，百辟敬无哗。齐就编珠缀，雍鸣树羽牙。神倪通旭卉，岁纪应昭华。屏息瞻霄汉，苍龙转帝车。
祈谷礼成有述
作者：弘历
朝代：清
体裁：七言律诗

萧火分光瑞蕊飘，摄齐玉陛陟岧峣。卿云拥处陈三觯，仙乐鸣中奏九韶。庸讵孚颙通有赫，仰希左右格于昭。祈年今日承明贶，益励寅衷惕旦宵。
祈谷礼成述事
作者：弘历
朝代：清
体裁：七言律诗

与祭由来重以躬，上辛祈谷致钦崇。悉新大享迓新祉，茅茂颙希惠茂丰。雪泽依然待田亩，河流仍冀固堤工。叩恩冬至兹春孟，曰惕曰惭并切衷。
祈谷礼成述事
作者：弘历
朝代：清
体裁：七言律诗

两行爟火引晨明，辛岁祈辛敬倍生。粒食惟时钦帝则，丰年为瑞合人情。升馨陶爵行三献，应律箫韶奏九成。锡我繁禧共民乐，江南化雨阅春耕。
祈谷礼成述事
作者：弘历
朝代：清
体裁：七言律诗

今年九日立新春，祈谷虔应值次辛。阶陟三成申敬肃，璧希六度荐躬亲。食惟民命日滋未，举以人生时用寅。得一承禋一为幸，幸增田烛照铺银。
祈谷礼成述事
作者：弘历
朝代：清
体裁：七言律诗

作君所以育烝黎，元日祈年典敬稽。辛卜金穰颙锡谷，丑成牛象利兴犁。苾芬荐洁陈青宇，沤郁升芗起绛霓。式礼趋跄少殊昔，畏心因是益夔兮。
祈谷礼成述事
作者：弘历
朝代：清
体裁：七言律诗

元日值斋移次辛，乃缘旧例此遵循。未能敬事法皇考，亦曰因时奉懿亲。志必诚而仪必肃，乐惟和则礼惟彬。武功成更岁逢稔，稠叠蒙庥倍切寅。
祈谷礼成述事
作者：弘历
朝代：清
体裁：七言律诗

元正祈岁卜先春，吉日惟良祀上辛。益切钦哉兹对帝，勉思仁也始为人。丰绥西北千仓积，令启东南五载巡。愿与吾民共休养，万方和乐戴洪钧。
祈谷礼成述事
作者：弘历
朝代：清
体裁：七言律诗

元辰涓选协休成，嘉祀躬承敬以行。侑食同坛钦陟配，居歆在上仰昭明。方兴东作希沾雪，保定西陲愿洗兵。卯岁祈年逢卯日，祥徵滋茂福苍生。
祈谷礼成述事
作者：弘历
朝代：清
体裁：七言律诗

启韶初祭重祈辛，滋味金穰祝屡申。独厚蒙恩诚感激，忍轻辞老弗躬亲。中心惟敬三成陟，大乐同和九奏春。希复八年寅执事，如能符望是全人。
祈谷礼成述事
作者：弘历
朝代：清
体裁：七言律诗

咫尺皇穹顾諟瞻，元辰俶祀致精严。祈辛值酉留熟叶，卜日为人来复占。乐具金声还玉振，腥陈一孰与三燖。征番曲直惟昭鉴，奏凯颙希莫久淹。
祈谷礼成述事
作者：弘历
朝代：清
体裁：七言律诗

垣门侵晓进棂星，宝殿祈年迓始青。一岁首钦惟大祀，三农普贶赖圆灵。配之祖考遵羲象，荐以豆登式雅经。希雪冬过逮春入，屏营吁曷惠其宁。
祈谷礼成述事
作者：弘历
朝代：清
体裁：七言律诗

大祀躬承卅六番，民天国本重根源。岁符窃企秋金穰，日值犹殷稼穑爰。拂曙瑶窗光旭昒，升烟宝鼎气纷缊。春来麦陇无存雪，时玉虔祈早霈恩。
祈谷礼成述事
作者：弘历
朝代：清
体裁：七言律诗

子寅两度次辛连，例以致斋弗隔年。日值纽芽符旧纪，辰当祈谷著新编。绥丰虽幸金穰昨，祷泽兹希玉被田。节近上元切恩锡，曰钦曰惕寸心虔。
祈谷礼成述事
作者：弘历
朝代：清
体裁：七言律诗

年纪甲申昭木德，日临辛酉吁金穰。惟钦稼穑民为本，敢懈躬亲岁以常。一意屏营苍璧荐，六英叶律紫烟翔。璘㻞积素辉田烛，乾泽承馀敬益蘉。
祈谷礼成述事
作者：弘历
朝代：清
体裁：七言律诗

斋弗隔年辛值次，为民祈谷敬躬行。蒙恩践阼开七衮，锡福元正被六霙。礼谨首禋希岁熟，乐宣太簇叶春声。拟因归政仍将事，永沐鸿庥益屏营。
祈谷礼成述事
作者：弘历
朝代：清
体裁：七言律诗

春正祈谷卜辛金，祝穰古人用意深。复得躬承胥厚贶，惟希昊佑笃微忱。昨朝薄霰未成雪，今晓浓云又布阴。愿即瑞霙霈优渥，纽芽二麦欲抽针。
祈谷礼成述事
作者：弘历
朝代：清
体裁：七言律诗

春立方为节应正，祈农典合次辛行。金穰修祀日逢卯，震德乘时岁纳庚。顾諟照临有明命，由来呼吸可通诚。去年曾是希鸿佑，果格朱波绩底成。
祈谷礼成述事
作者：弘历
朝代：清
体裁：七言律诗

来复为人迓俶韶，喜瞻升辇六花飘。祭辛春立前辛日，祈谷辰逢先谷朝。煜煜燔柴腾大武，夔夔奠璧率群僚。烛田红映雪田白，额手繁禧沐朗昭。
祈谷礼成述事
作者：弘历
朝代：清
体裁：七言律诗

玉梯廿七摄齐升，奠璧拳拳若弗胜。大礼躬行今十九，洪禧永锡冀云仍。鸣球声引羽干舞，燎火明通翡翠灯。三白虽沾伫优贶，退瞻遥岫起云缯。
祈谷礼成述事
作者：弘历
朝代：清
体裁：七言律诗

玉辇傱傱度炬田，祈年宝殿敬祈年。樵蒸焜引非烟起，钟磬和依太蔟宣。思昨潦行惟惕恧，抚今春始益寅虔。祭朝元旦岁均未，滋味穰金冀赉全。
祈谷礼成述事
作者：弘历
朝代：清
体裁：七言律诗

由来邦本曰惟民，祈谷因民重上辛。巳幸腊春逢雪渥，更闻碉砦扫巢频。居天子职古无数，沐乾父恩予鲜伦。言出心声敢以实，若惊受宠益增寅。
祈谷礼成述事
作者：弘历
朝代：清
体裁：七言律诗

盖蒀穹殿陟三躔，就位迎神升燎烟。祈谷正欣为谷日，上辛恰值是辛年。惟希旸雨与时若，益黾敬勤以久虔。九奏和平声大乐，音宣太蔟在朱弦。
祈谷礼成述事
作者：弘历
朝代：清
体裁：七言律诗

祈年宝殿耸三成，松盖芝田积瑞霙。五位天行临上日，辛穰岁德合阳庚。芬芬懿懿陈笾豆，济济跄跄引辟卿。骈叠圆灵昭贶祉，诚忻诚感畏尤诚。
祈谷礼成述事
作者：弘历
朝代：清
体裁：七言律诗

祈年宝殿集诸祥，祭重初辛典制详。恰庆元正符岁德，喜临人日祝金穰。时和农稔陈恒愿，天与人归沐宠光。更冀鸿禧奠西极，王臣率土乐安康。
祈谷礼成述事
作者：弘历
朝代：清
体裁：七言律诗

芗牛光烛缭垣红，苍璧钦升帝座崇。昨日立春今日祭，次辛此岁上辛同。望来朔旦刚全照，酉继申年愿屡丰。三十度亲承大礼，为民祈不为微躬。
祈谷礼成述事
作者：弘历
朝代：清
体裁：七言律诗

蓍策重看纪数新，辛穰祈谷举初禋。重农切切申诚笃，省岁孜孜抱愧频。西北中丰幸逢昨，东南亟歉剧怜民。继虽冬雪称滋麦，颙企春霖种稻匀。
祈谷礼成述事
作者：弘历
朝代：清
体裁：七言律诗

谷日逢辛举祈谷，民天国本实殷心。崇坛岁捧六旬璧，和頀恭聆九奏音。正统中华百五十，昊恩帝纪授终临。明年大祀敬应子，不尽渊怀感切忱。
祈谷礼成述事
作者：弘历
朝代：清
体裁：七言律诗

辛岁祠辛骈祉崇，大裘将事惕弥躬。照临有赫裒时对，呼吸惟诚信可通。政谨星辰拱北极，农祈稼穑逮西濛。松壝积玉欣占麦，敢曰绥丰实吁丰。
祈谷礼成述事
作者：弘历
朝代：清
体裁：五言律诗

首岁钦元祀，惟天降百祥。始升颙夜气，告备霭晨光。志惬群寮庆，心殷万宝穰。春祈十七度，久敬敢云遑。
祈辛前一日诣斋宫作
作者：弘历
朝代：清
体裁：五言律诗

法驾六龙排，诣坛百辟偕。先期应庚日，和气满天街。谒位升瑶殿，瞻笾步玉阶。松阴有积雪，益切吁丰怀。
祈雨六韵
作者：弘历
朝代：清
体裁：五言排律

祈雨举三坛，寅清例遣官。特教诸子诣，虔即一心殚。已历丙丁久，仍期雷�难。申云未方重，向震被风残。弗格伊谁过，欠诚敢自宽。翘瞻吁苍昊，曷惠万民安。
祖堂
作者：弘历
朝代：清
体裁：五言律诗

牛首山南寺，开堂说法融。本来无一物，安得有宗风。松盖半庭绿，花梯百磴红。片时成五字，翠跸转林中。
祖堂
作者：弘历
朝代：清
体裁：五言律诗

花岩接牛首，古寺得幽栖。路转千葩缋，山空百鸟啼。有林皆飒飒，不雨亦凄凄。试问融开士，全提还半提。
祖堂
作者：弘历
朝代：清
体裁：五言律诗

融公住石室，脩道虎来驯。灿祖教传顿，信师法授真。献花来百鸟，说偈演三轮。牛首宗风阐，山容岁岁新。
祖逊墓
作者：弘历
朝代：清

佳城之人云姓祖，考迹睪然兴望古。越石竟让先着鞭，尚忆闻鸡共起舞。飞扬意气亘千秋，终不能埋三尺土。
祖逖墓
作者：弘历
朝代：清
体裁：古风

佳城之人云姓祖，考迹睪然兴望古。越石竟让先著鞭，尚忆闻鸡共起舞。飞扬意气亘千秋，终不能埋三尺土。
祗林
作者：弘历
朝代：清
体裁：七言绝句

到处祗林倚翠微，半居白足半黄衣。可知像教联中外，何必其间辨是非。
祗林
作者：弘历
朝代：清
体裁：七言绝句

岭樾峰枝互郁森，连延佛境总祇林。谓称此处祇林者，犹有寻常分别心。
神仙引
作者：弘历
朝代：清
体裁：古风

骑龙晓赴三清朝，翱翔紫府偕佺乔。东游海上唤太真，重舞霓裳按六么。黄鹤赤鸾栖瑶圃，神之君子翩来下。一声长啸万窍风，几回洒涕三秋雨。俯视齐州十三点，沧桑屡变增吁感。壶中日月不堂堂，洞口春光亦冉冉。瑶为阶兮金为室，中有至人不可识。若把贪嗔痴念求，秦皇汉武求应得。
神木行
作者：弘历
朝代：清
体裁：古风

孱颜穹谷�天宇，冥灵大椿生是所。天地精英神鬼辅，化为邓林疑夸父。燕京创建明成祖，搜索室奉为楹柱。摭之不中雷霆妒，虎狼怒齧蛟噩雨。千夫舁走日里许，夷山堙壑坏屋庑。难依绳尺梓弗取，横冈偃卧安厥处。阅历岁月殊今古，径类脩蛇围若堵。骑人去来蔽弗睹，之篆剥蚀虫与鼠。谓云神来神其下，我闻樗不夭斤斧。胡遭大斲辞岖峿，视之柍桭差犹愈。材不材间应见汝。
神木谣
作者：弘历
朝代：清
体裁：古风

天三巽一含精腴，深山大泽连林扶。寿突灵椿忘荣枯，所乐不存屣弃渠。远辞南海来燕都，甲乙青气镇权舆，是称神木众木殊。春明旧迹久闻子，便中一览城东隅。长六丈馀卧通衢，围乃不可规矩模。岿然骑者能蔽诸，四百春秋一瞬夫。雨淋日炙风吹敷，枝干剥落摧皮肤。隙孔瞋菌郁缪纡，为想怀材昔奥区。凌云槩日垂扶疏，翩集不胫曰人乎。天也将以为贞符，试看虚中巨查如。尧年贯月历劫馀，生育盛德釐皇图。
祭先农坛
作者：弘历
朝代：清
体裁：五言律诗

岁岁躬耕耤，勤农皇考贻。松坛先肃祷，谷宝冀丰绥。琯玉调韶濩，山龙式礼仪。春云频聚散，时霈切翘思。
祭先农坛
作者：弘历
朝代：清
体裁：五言律诗

练日临祥亥，占农逮正晨。祈丰祀脩洁，致敬宇维新。赞帝降嘉种，于时此大徇。即看土膏润，慰悚戴鸿钧。
祭先农坛
作者：弘历
朝代：清
体裁：七言律诗

莫非尔极粒群生，祀典躬行逮举耕。蔼蔼青郊含宿露，垂垂黄幕朗新晴。三推敢懈勤民志，七奏惟宣望岁情。好雨知时先受贶，益深兢业凛持盈。
祭先农坛礼成遂耕藉
作者：弘历
朝代：清
体裁：五言律诗

吉藉将耕垡，先农敬祭坛。粢盛供上帝，耒耜率千官。乐史祥风叶，稼台田器观。潦馀祈殖谷，怵惕更难安。
祭先农坛述事
作者：弘历
朝代：清
体裁：七言律诗

城南低地水未涸，石陌如弦不起尘。固是此时弗需雨，敢疏与祭正当春。始兴稼穑功翊帝，秩荐豆笾敬礼神。畿辅两年经涝沴，益虔祈岁活吾民。
祭北镇医巫闾山
作者：弘历
朝代：清
体裁：五言律诗

向因旋跸祀，今以进途禋。镇地奠千劫，佐天福万民。本无为已祷，饶有致心寅。前度祈辞在，依然如昔申。
祭北镇医巫闾山
作者：弘历
朝代：清
体裁：七言律诗

敬谒桥山大典昭，旋舆蠲吉祀寅朝。提封于昔更无北，望秩而今溯有姚。庙古百王虔盛享，神庥亿载佑全辽。高低黍稻盈豳野，岁岁颙祈风雨调。
祭北镇庙礼成述事
作者：弘历
朝代：清
体裁：五言律诗

鼎新当此日，帛祀例当年。永镇北方境，仍从东路旋。广生滋万物，锡羡佐穹天。言念陪京近，吁庥心倍虔。
祭毕回御园恭问皇太后安舆中杂咏·其一
作者：弘历
朝代：清
体裁：七言绝句

祭罢斋宫小憩迟，更衣就道辇逶迤。夜来渥雨晓微歇，富媪甘膏允赐禧。
祭毕回御园恭问皇太后安舆中杂咏·其三
作者：弘历
朝代：清
体裁：七言绝句

蓟门古迹是耶非，七字曾留吟笔挥。今日雨丝风片里，补他八景认依稀。
祭毕回御园恭问皇太后安舆中杂咏·其二
作者：弘历
朝代：清
体裁：七言绝句

已喜大田深渥陇，恰看二麦渐登场。思量此际晴犹好，因识人心曷有常。
祭毕回御园恭问皇太后安舆中杂咏·其四
作者：弘历
朝代：清
体裁：七言绝句

致斋三日疏温凊，旋跸凌晨诣畅春。奏对青郊农况美，慈心同我念惟民。
祭毕回御园郊外揽农功即事·其一
作者：弘历
朝代：清
体裁：七言绝句

更衣就路凭轻舆，为返园庭问起居。郊外匪遥十馀里，田功便以阅何如。
祭毕回御园郊外揽农功即事·其三
作者：弘历
朝代：清
体裁：七言绝句

麦收将半众农忙，颇觉崇墉积圃场。快雨仍思快晴好，为他颗粒未登仓。
祭毕回御园郊外揽农功即事·其二
作者：弘历
朝代：清
体裁：七言绝句

昨晚幸经阵雨滋，惜哉风捲不多时。绿苗已觉芃生意，继泽殷希更普施。
祭毕回銮辇中作·其一
作者：弘历
朝代：清
体裁：七言绝句

四更报霁五更雨，登辇诣坛雨暂停。礼毕复看霏霢霂，既钦既冀意无宁。
祭毕回銮辇中作·其三
作者：弘历
朝代：清
体裁：七言绝句

片刻微零旋复止，却看云色薄遥天。固知非极望霖际，无足殷心自昔然。
祭毕回銮辇中作·其二
作者：弘历
朝代：清
体裁：七言绝句

六街黄道静无尘，九陌人烟富绮闉。两载徐营工以就，正阳门阁又重新。
祭毕素尚斋更衣有作
作者：弘历
朝代：清
体裁：五言律诗

度辇西墉近，循衢西苑临。山斋更祭服，檐额仰崇襟。石诡烟霞古，松乔岁月深。渠宁因玩景，化俗有恒心。
祭毕轻舆回跸御园之作
作者：弘历
朝代：清
体裁：古风

蒇事斋宫更祭衣，轻舆趁爽御园归。畅春路近先趋问，又已连朝定省违。东西黄寺阅年陈，途便拈香落鼎新。敬识当时具深意，联情因抚远方人。纱衣轻逼晓凉切，兰埒润沾露气浓。却是寻常雨后景，渥优终欠为无悰。麦柄初收积圃场，黍禾遍野蔚新秧。似兹略觉先忧早，然此先忧正不妨。向北雨佳潦积涂，问知此胜迤南输。遂多六寸称沾者，不是慰吾竟诮吾。
祭社稷坛斋居养心殿作
作者：弘历
朝代：清
体裁：古风

节庆甫云毕，还宫肃三斋。张灯过闹厌，变食喜静皆。理事亦如常，引见抡弼谐。春云时作止，祈佑甘雪佳。苏杭知渥沾，淮徐音尚乖。荆歙尤缱念，去岁逢旱灾。斋当清净心，奈愁纷萦怀。
祭罢返御园小憩承光殿即事·其一
作者：弘历
朝代：清
体裁：七言绝句

层城因据御桥东，来往恒思憩息同。适以春祈礼松社，遂兹晨省谒萱宫。